2. јун - Светски дан борбе против поремећаја у исхрани 2022. године\nAko ste nedavno primetili više postova o svesti o poremećajima u ishrani, postoji razlog: 2. juna se obeležava Svetski dan borbe protiv poremećaja u ishrani. Ovaj dan je zamišljen kao svetski pokret u kome se zastupnici i pružaoci usluga okupljaju virtuelno i lično kako bi podigli svest o poremećajima u ishrani. Ovo uključuje deljenje informacija o samoj bolesti, kao i načine podrške prijateljima i članovima porodice koji imaju poremećaj u ishrani .\nCilj pokreta je bio da se „zalaže za ranu intervenciju i lečenje zasnovano na dokazima“ i da se „pozabavi sa nedostatkom pristupa jasnoj, dostupnoj, kompetentnoj, reprezentativnoj i sveobuhvatnoj nezi među populacijama koje nemaju dovoljno usluga“.\nPostoji uobičajeni stereotip da je anoreksija jedini "ozbiljan" poremećaj u ishrani, ili da se poremećaji u ishrani događaju samo devojkama i ženama. U svetu se sve više beleže i osobe muškog pola koje imaju navedene probleme.\nIdeja da se poremećaji u ishrani mogu desiti samo mladim, bogatim, belim tinejxerkama je jedna od glavnih stigmi protiv koje se obeležavanje Svetskog dana borbe protiv poremećaja u ishrani pokušava izboriti. Studije pokazuju da je 2007. godine bilo najmanje 30 miliona ljudi u Sjedinjenim Američkim Državama koji su imali neki od oblika poremećaja u ishrani, a skoro 70% nije nameravalo da se obrati za pomoć.\nGlavni cilj Svetskog dana borbe protiv poremećaja u ishrani je da ljudi shvate da zaslužuju pomoć, zdravlje i sreću, bez obzira da li imaju poremećaj ishrane ili im je stalo do nekoga ko ga ima. Da biste učestvovali, sve što treba da uradite je da podelite informacije. Važna je promena - promena stigme o poremećajima u ishrani: što su ranije uočeni, lakše ih je lečiti.


Republika / (VIDEO) Neka neobjašnjiva energija postoji: Tomović priznao šta oseća prema Dalili!\n(VIDEO) Neka neobjašnjiva energija postoji: Tomović priznao šta oseća prema Dalili!\nutorak, 22. 10. 2019.| 15:00\nNa samom startu Milan je sinoć čestitao Dalili na prvom vođstvu, a zatim poželeo dobrodošlicu Maji Marinković i Lei Šekarić.\nDalila i Vladimir\nOnda se povela priča o današnjoj raspodeli budžeta, koja je izazvala pravi haos. Marija Kulić se javila prva za reč, kako bi iznela svoje mišljenje o ovonedeljnom vođi.\nEstrada Zabava Zadruga 3 Dalila Dragojević Vladimir Tomović Simpatije Odnos


SADA JE SVE JASNO: Evo kakvo naoružanje ima Venecuela!\nPored toga, S-300BM je izuzetno dobro zaštićen od radioelektronskih uređaja koji mogu biti ugrađeni na avionima potencijalnog neprijatelja, a veoma je efikasan i protiv aviona sa smanjenom vidljivošću, kao i protiv balističkih raketa.\nPoslednju liniju PVO odbrane čine 12 takođe ruskih raketnih kompleksa „Top-M1“, kao i nekoliko hiljada prenosnih raketnih sistema „Igla-S“. Oružane snage Venecuele imaju i šest radarskih stanica kineske proizvodnje JJL-1 i JJ-11B, koje su u stanju da „vide“ sve što se kreće na nebu u prečniku od 300 kilometara.\n„Čavez je veoma dobro znao da će Amerikanci pre ili kasnije poželeti da zavladaju venecuelanskim nalazištima nafte, zato je i učinio sve što je mogao da opremi vojsku najmodernijim naoružanjem, da učvrsti njen moral i jedinstvo, kao i da je podigne na novi nivo“, ukazuje on.\n„Upravo je zato, pored oružja, glavni adut venecuelanske vojske upravo njena posvećenost idejama koje je u vojsku, ali i narod udahnuo Čavez“, tvrdi on.


Reklamacije – LEGO® Store Srbija\nPrilikom preuzimanja pošiljke molimo Vas da u prisustvu kurira proverite svoj paket. Ukoliko na njemu ima vidljivih oštećenja (pocepani delovi i ugnječenje) paket ne bi trebalo da preuzmete. U ovom slučaju molimo Vas da nas pozovite telefonom na broj 011/4529089 ili nam pošaljite e-mail sa svojim podacima (ime, prezime, telefon) na adresu info@lstore.rs i navedete razlog zbog koga ste odbili da preuzmete paket. U najkraćem mogućem roku obavestićemo Vas o daljem toku reklamacije.\nUkoliko ste primili pošiljku i nakon otvaranja pakovanja ustanovili da isporučena roba oštećena, nesaobrazna naručenoj ili podaci na računu nisu odgovarajući, molimo Vas da nas, najkasnije u roku od 24h od trenutka prijema pošiljke, pozovite telefonom na broj 011/4529089, ili pošaljete e-mail sa svojim podacima (ime, prezime, telefon) na adresu info@lstore.rs i opišete kakav problem imate. U najkraćem mogućem roku, a najkasnije u roku od 8 dana od dana prijema reklamacije pisanim putem ili elektronskim, odgovorićemo potrošaču na izjavljenu reklamaciju i obavestićemo Vas o daljem postupanju. Rok za rešavanje reklamacije je 15 dana od trenutka prijave iste.\nUkoliko se na kupljenom proizvodu pojave neusaglašenosti u smislu odredbi Zakona o zaštiti potrošača, molimo Vas da nas obavestite slanjem e-maila na info@lstore.rs ili pozivom na kontakt telefon 011/4529089.\nPotvrdom porudžbine, klikom na dugme POTVRDI/KUPI, saglasni ste sa uslovima reklamacije.


Izrael i Hamas odbacili rezoluciju SB UN\nIzraelske snage i Hamas nastavljaju žestoke sukobe, uprkos izraelskom trosatnom prekidu vatre i rezoluciji Ujedinjenih nacija kojom se traži hitno uspostavljanje primirja.\nBorbe se vode na severoistoku Gaze, u blizini granice sa Izraelom, kao i u blizini Rafe, graničnog prelaza prema Egiptu. Hamas nastavlja da ispaljuje rakete na jug Izraela. Izveštači agencija Asošijeted pres i Al-đezira, izveštavaju da izraelske snage po svemu sudeći koriste fosforne bombe. One se upotrebljavaju noću, za osvetljavanje bojnog polja, ali je njihova upotreba zabranjena na gusto naseljenim područjima, jer mogu da izazovu teške opekotine.\nU Ženevi, visoka komesarka Agencije Ujedinjenih nacija za ljudska prava, Navi Pilaj, zatražila je pokretanje nezavisne istrage mogućih ratnih zločina u Gazi i Izraelu. Bela kuća je danas pridružila svoj glas sve većem horu zabrinutih za humanitarnu situaciju u Gazi. Ipak, portparol Skot Stanzel je dodao da situacija neće moći da se poboljša dokle god Hamas bude gađao Izrael raketama.\nUjedinjene nacije su danas izdale izveštaj u kojem se navodi da je 30 Palestinaca poginulo kada je izraelska armija prebacila više od 100 civila u jednu kuću, upozorila ih da je ne napuštaju, a zatim više puta bombardovala taj objekat. O tom incidentu juče je govorio i Međunarodni komitet Crvenog krsta, dok je Izrael saopštio da je pokrenuta istraga.\nNa drugoj palestinskoj teritoriji, Zapadnoj obali, demonstranti su danas gađali kamenicama pripadnike izraelskih bezbednosnih snaga.Demonstracije protiv Izraela su danas održane širom Bliskog istoka, uključujući Irak, Jordan, Tursku i Egipat, kao i u većinski muslimanskim zemljama kao što su Indonezija i Malezija. Evropski jevrejski kongres je, na drugoj strani, danas organizovao mitinge u Londonu, Rimu, Berlinu i Beču, u znak podrške Izraelu. Jevrejska organizacija je saopštila da isto tako ustaje protiv - kako tvrdi - jednostranog tumačenja sukoba Izraela i Hamasa u Evropi i osuđuje najnovije antisemitske ispade na kontinentu.\nIstovremeno, nastavljaju se diplomatski napori da se prekine sukob. Delegacija Hamasa se uputila iz Gaze u Kairo na razgovore pod egipatskim pokroviteljstvom. Savet bezbednosti je sinoć, glasovima 14 za i nijednim protiv, usvojio rezoluciju kojom se traži potpuno povlačenje izraelskih snaga, prekid Hamasovih raketnih napada i neometana dostava humanitarne pomoći. Sjedinjene Države, koje su učestvovale u sastavljanju rezolucije, uzdržale su se od glasanja s obrazloženjem da žele da sačekaju rezultat egipatskog posredovanja.


Srpska NEOLIBERALNA tragedija – Душан Стаменковић\nDanas je u Srbiji najveci problem sto imamo vlasnike privatnih firmi koji smatraju da trebaju istovremeno da budu i direktori tih firmi.\nA posto su to najcesce ljudi slabijeg obrazovanja, onda oni uopste ne cene skolovane ljude.\nS druge strane imamo pametne, obrazovane i ambiciozne mlade ljude, koji ne mogu sebi da nadju odgovarajuci posao u Srbiji i koji masovno napustaju Srbiju i odlaze u inostranstvo.\nSrpska tragedija je sto oni prvi ne zele da uposle ove druge.\nI tako se stvara zacarana spirala propasti privrede.\nPo meni je osnovni problem koji treba da se resava da nateramo „Gazdice“ da se obrazuju ili da zaposle obrazovanu „Sirotinju“.\nKako ces ti glupanderu da objasnis da postoji nacin da dobije podsticajne kredite za otvaranje novih radnih mesta? Kako ces da mu objasnis prednosti ulaganja u nove tehnologije i plasman robe na nova trzista? Kako ces da mu objasnis da je opravdan rizik ulaganja u masine i druga sredstva s kojima ce da dobije konkurentan proizvod na trzistu EU? Kako ces da mu objasnis da mladi ekonomista, mladi pravnik i mladi inzenjer mogu da mu preporode preduzece i da on vise ne treba da bude istovremeno i vlasnik i direktor?\nbeleske, Cuprija, Dusan Stamenkovic, dusanrotary, kapitalisti, proleteri, radnici, robovi\nOne thought on “Srpska NEOLIBERALNA tragedija”\n25.07.2019. у 08:33\nОдговор је НИКАКО.Али,има једно АЛИ што девојци срећу квари,а то је да ли су млади људи диплому добили радом или крадом,хоћу рећи купили?


petak, 02 april 2021 06:43\nGradonačelnik Sombora Antonio Ratković i predsednik Skupštine grada Sombora Zoran Rus sastali su se danas sa pokrajinskim sekretarom za sport i omladinu Danetom Bastom. Tokom sastanka razgovarali su o projektima koji su realizovani u prethodnom periodu, novim ulaganjima u sport na lokalu, stipendijama za najperspektivnije somborske sportiste, izdvajanjima za trenerske plate, kao i o besplatnim programima koje grad preko Sportskog saveza i Sportskog centra sprovodi.\nPokrajinski sekretar i gradonačelnik Sombora ovom prilikom potpisali su ugovor o finansiranju adaptacije osvetljenja i elektro – energetske instalacije u Gradskoj hali „Mostonga“.\n„Pokrajinska vlada je odlučila da pomogne Gradu Somboru i da dodelimo sredstva za opremanje kompletne rasvete u hali Mostonga. Sredstva koja se ulažu u ovu infrastrukturu su 8.386.000,00 dinara. Očekujemo u narednom periodu sjajne rezultate od sportista u Somboru, tako da se izuzetno radujemo što možemo da pomognemo i dalje ulažemo u sportsku infrastrukturu“, rekao je pokrajinski sekretar Basta.\nGradonačelnik Sombora se ovom prilikom zahvalio za sredstva koja je Pokrajinski sekretarijat izdvojio za adaptaciju rasvete u Gradskoj hali „Mostonga“ i istakao da će se nastaviti sa ulaganjima u sport kako u gradu tako i u svih petnaest naseljenih mesta.\nPrioritet je da deci bude dostupno što više besplatnih sportskih sadržaja\n„Svakako da će ova nova rasveta doprineti našim sportskim klubovima koji treniraju i takmiče se u ovoj hali. Očekuje se da tokom leta radovi budu izvedeni i da od jeseni klubovi koriste halu sa novom rasvetom“ izjavio je gradonačelnik i poručio da je prioritet da se što više dece i što više mladih bavi sportom i da im bude omogućeno da što više aktivnosti bude besplatno i dostupno.\nSastanku su prisustvovali i pomoćnica sekretara Dejana Vasić i član Gradskog veća za oblast omladine, dece, sporta i zdravstva Antonija Nađ Kosanović.\nNakon sastanka, pokrajinski sekretar Basta, u pratnji gradonačelnika i predsednika Skupštine grada, posetio je fitnes centar na Gradskom stadionu u Somboru koji je Pokrajinski sekretarijat prošle godine finansirao sa 2.159.000,00 dinara.


Šest načina za pad vlade\nРубрика: Политика, Актуелно Аутор: Преузето 496 пута прочитано Датум: 8.03.2008 Одштампај\nKada je i poslovično uzdržani premijer javno rekao da je Vlada Srbije u velikoj krizi, onda je to i najbolja potvrda sumnjama da koalicija Demokratske stranke, Demokratske stranke Srbije, G17 plus i Nove Srbije broji poslednje dane.\nMeđusobno nepoverenje članica koalicije, koje je bilo očito još u vreme pregovora o formiranju vlade, a koje je kulminiralo pola godine kasnije „rascepom” zbog raspisivanja predsedničkih izbora, a onda i prošlomesečnim sukobom zbog prelaznog političkog sporazuma sa EU, čini se, ovog puta će ih definitivno razbiti.\nVojislav Koštunica je Tanjugu rekao da „više nema poverenja u dosadašnje koalicione partnere DS i G17 plus da se iskreno bore za očuvanje Kosova” i da „u nekoliko narednih dana parlamentarne stranke moraju da se dogovore o načinu izlaska iz ove krize”.\nPremijer je juče izjavio da je vlada „u velikoj krizi jer nije bilo spremnosti da donesemo odluku da ćemo zajednički čvrsto insistirati da Srbija samo kao celovita država sa Kosovom može postati član EU”, misleći na rezoluciju koju su predložili radikali, a za koju je, preglasavanjem, vlada dala negativno mišljenje.\nTo da uskoro mora da se izađe iz krize kažu i u drugim strankama vladajuće koalicije, ali im se viđenje mogućeg rešenja krize, ukoliko ne „upali” nekakvo novo primirje među njima, razlikuje. DS i G17 plus, sudeći po jučerašnjim izjavama šefova njihovih poslaničkih grupa Nade Kolundžije i Suzane Grubješić, smatraju da, ako se ova koalicija raspadne, treba ići na vanredne izbore.\nNada Kolundžija je juče praktično rekla da su šanse za pomirenje „narodnjaka” i „evroreformista” u aktuelnoj vladi sve manje. Reagujući na izjavu Koštunice, ona je za Fonet kazala da se takvim rečima produbljuju razlike unutar koalicije i dodala da premijer time želi da stvori prostor da pravi neku drugu kombinaciju.\nA u „narodnjačkoj koaliciji” izgleda da zaista imaju širi dijapazon mogućih rešenja, bar sudeći po izjavama lidera Nove Srbije Velimira Ilića – od rekonstrukcije vlade (izbacivanjem Mlađana Dinkića iz nje ili ubacivanjem radikala u izvršnu vlast) do vanrednih izbora.\nPrema nezvaničnim informacijama iz „narodnjačke koalicije”, sve opcije su i dalje otvorene, ali je ona koja podrazumeva „prelaznu” vladu uz podršku radikala, sa ograničenim rokom trajanja (do jeseni, najverovatnije), sve izvesnija. Odnosno, izvesnija je od raspisivanja izbora odmah pošto G17 plus i DS napuste vladu. Prema istim izvorima, naime, u DSS-u i NS-u računaju da će, ako unutarkoalicioni razgovori u narednih nekoliko dana ne urode plodom, možda već sledećeg četvrtka (kada se nastavlja sednica Skupštine Srbije) izvesti manevar koji će DS i G17 plus primorati da napuste vladu, a oni će ozvaničiti novu skupštinsku većinu.\nNaime, prema nezvaničnim informacijama, Koštunica bi mogao da predloži razrešenje nekoliko članova vlade iz G17 plus i DS, čime bi prinudio sve članove vlade iz ovih stranaka da iz protesta podnesu ostavke. Po Ustavu, o predlogu premijera za razrešenje člana vlade, Skupština mora da glasa „na prvoj narednoj sednici”. Odluka o razrešenju doneta je ako je za nju glasala većina od ukupnog broja narodnih poslanika, „narodnjaka” i radikala ima ukupno 128, a tu bi, verovatno, „priskočilo” i 16 poslanika socijalista.\nPodsetimo, o ovom mehanizmu, koji je u rukama premijera, govorilo se i prilikom prošlogodišnje krize u koaliciji zbog „jednostranog” raspisivanja predsedničkih izbora.\nNarodnjaci mogu da isprovociraju izlazak demokrata iz vlade i ako podrže zahtev radikala za smenu predsednika skupštine Olivera Dulića (lider DS-a Boris Tadić rekao je da bi to označilo i kraj vlade). Međutim, to pitanje moglo bi da dođe na dnevni red tek po završetku sednice koja je započeta u utorak, a koja bi mogla da potraje nekoliko nedelja.\nU varijanti saradnje „narodnjaka” i radikala o kojoj se najviše spekuliše, Srpska radikalna stranka mogla bi, kako saznajemo, da se zadovolji mestom predsednika parlamenta (za Tomislava Nikolića ili Aleksandra Vučića) i podržavala bi u narednom periodu neku vrstu prelazne vlade Vojislava Koštunice, ne ulazeći formalno u nju. Tako bi održali reč da neće u vladu bez izbora, u čemu su funkcioneri ove stranke bili izričiti poslednjih meseci.\nČini se da ni mogućnost optužbi da nemaju legitimitet za takvu vlast (prema nekim istraživanjima javnog mnjenja, DSS je trenutno na oko 10 odsto poverenja u biračkom telu, Velimir Ilić je jedva prebacio sedam odsto na predsedničkim izborima, a kao koalicija su tek treći po broju poslanika u aktuelnom skupštinskom sazivu), „narodnjake” neće pokolebati u nameri da ipak probaju manjinsku vladu pre vanrednih izbora.\nPrvi put od kako je formirana vladajuća koalicija u Srbiji, partneri iz vlasti su u četvrtak priznali da je Vlada Srbije u dubokoj krizi zbog nemogućnosti sprovođenja zajedničke politike po pitanju Kosova i nastavka evropskih integracija.\nS obzirom na to da je u petak isto potvrdio i premijer Srbije Vojislav Koštunica, a predstavnici DS i G17 Plus pozvali na raspisivanje novih izbora, gotovo je izvesno da Vlada broji poslednje dane, navode analitičari.\nNeki, medjutim, kažu da vanredni parlamentarni izbori nisu prva opcija rešenja krize, već da bi pre moglo doći do “prekomponovanja” sastava postojeće Vlade.\nNema zajedničke politike\nPremijer Srbije Vojisklav Koštunica izjavio je da je “vlada u velikoj krizi jer nije bilo spremnosti da donesemo odluku da ćemo zajednički čvrsto insistirati da Srbija samo kao celovita država sa Kosovom može postati član Evropske unije”.\nU izjavio agenciji Tanjug, Vojisloav Koštunica je još rekao da “više nema poverenja u dosadašnje koalicione partnere, DS i G17 plus, da se iskreno bore za očuvanje Kosova”.\nDodao je da parlamentarne stranke “u nekoliko narednih dana moraju da se dogovore o načinu izlaska iz krize”.\nBoris Tadić, predsednik Srbije, izjavio je da bi smesta potpisao Sporazum o asocijaciji i pridruživanju sa Evropskom unijom, ukoliko bi to Srbiji bilo ponuđeno. Tadić je apelovao da se Predlog rezolucije Srpske radikalne stranke, koju su podržale DSS i i Nova Srbija, kao i opoziciona SPS, povuče iz skupštinske procedure.\nOn je rekao da se takvom rezolucijom zloupotrebljava pitanje Kosova kako bi se prekinulo približavanje Srbije Evropi.\nO potpisivanju Sporazuma o stabilizaciji i pridruživanju sa Evropskom unijom, Tadić je na konferenciji za novinare u Predsedništvu Srbije u četvrtak rekao:\n“Imam na to pravo. Takav ugovor štitio bi interese Srbije i naš identitet u Evropi, sigurnost i integritet naše zemlje”.\nPredsednik Srbije je ocenio da će se Srbija, ako ne ide ka EU, sigurno u godinama koje dolaze lišiti i svog integriteta.\n“Srbija, kao članica EU, ima mogućnost da spreči da druge države postanu članice, dakle može sprečiti da Kosovo postane članica”, istakao je Tadić.\nTadić je istakao i da treba pažljivo osmisliti politički plan odbrane integriteta zemlje.\n“Imali smo devedesetih politiku koja je srljala i upadala u zamke i posledice toga mi i danas trpimo. Upravo zbog takve politike srljanja, naši sunarodnici danas ne žive tamo gde su vekovima živeli”, rekao je Tadić.\n“Samo politikom stvarnog, a ne lažnog patriotizma, mi branimo naše interese”, naglasio je predsednik Srbije.\nOn se usprotivio eventualnom referendumu gde bi se gradjani izjašnjavali za evrointegracije sa ili bez Kosova, rekavši da je “nedopustivo relativizovati pitanje integriteta države Srbije”.\nTadić je ocenio da je nemoguće postavljati zahtev Evropskoj uniji da se izjasni u kakvim granicama priznaje Srbiju jer EU, kako je rekao, “ostavlja svakoj svojoj članici pojedinačno da o tome odluči”.\nPomoć u tome možda im pruže i socijalisti. Doduše, predsednik SPS-a Ivica Dačić juče je naveo da sa njima niko nije razgovarao o eventualnoj rekonstrukciji Vlade Srbije pre održavanja izbora. Ali, on je dodao da postoji mogućnost formiranja prelazne vlade koja bi oročila svoj rad na nekoliko meseci, nakon čega bi se održali parlamentarni izbori.\nAko epilog ove krize bude raspad aktuelne vladajuće koalicije, jasno je da će između dva sukobljena dela vlade početi trka za prvi sledeći potez: DS i G17 bi želeli da raspuste skupštinu i raspišu izbore, a DSS–NS da izdejstvuju produženi boravak u „okrnjenoj” vladi. Ustavne i zakonske odredbe prednost daju naumu „narodnjaka”.\nDS bi mogao da izdejstvuje vanredne izbore odmah jedino ako predsednik Srbije i lider stranke Boris Tadić raspusti skupštinu, a to može da učini na obrazložen predlog vlade. DS ima većinu u vladi i može da izglasa takav predlog, ali Koštunica kao premijer ima, po Poslovniku vlade, mogućnost da prekine sednicu „dok se ne usaglase stavovi o nekom pitanju ili dok se ne obezbedi većina članova vlade potrebna za odlučivanje” (član 57).\nMandat vlade, prema Zakonu o vladi, prestaje još i sa „izglasavanjem nepoverenja, neizglasavanjem poverenja, ostavkom vlade, izglasavanjem nepoverenja predsedniku vlade i ostavkom predsednika vlade”. Ova poslednja, šesta, opcija (ostavka Koštunice), gotovo je sigurno, neće se desiti. Pored toga, Ustav nalaže da je, u slučaju prestanka mandata vlade, predsednik Srbije „dužan da pokrene postupak za izbor nove vlade”.\nTek ako Narodna skupština ne izabere novu vladu u roku od 30 dana (od dana izglasavanja nepoverenja, neizglasavanja poverenja ili konstatovanja ostavke premijere), predsednik republike je dužan da raspusti Narodnu skupštinu i raspiše izbore. U ovom roku bi se, kako sada stvari stoje, formirala vlada „narodnjaka” u saradnji sa radikalima (a možda i socijalistima).\nMilosavljević: Vlada se trudi da prevaziđe probleme\nNiš – Ministar poljoprivrede i šumarstva Slobodan Milosavljević izjavio je juče u Nišu da „problema u funkcionisanju Vlade Srbije ima”, ali da ne može sa sigurnošću reći u kojoj meri će oni biti prevaziđeni. „Trudimo se da ih prevaziđemo, ali mi je teško da govorim u kojoj meri ćemo uspeti u tome”, rekao je Milosavljević novinarima u Regionalnoj privrednoj komori, gde je razgovarao s poljoprivrednicima, proizvođačima hrane i predstavnicima lokalne zajednice. „Juče i prekjuče su se događale stvari koje su dobro poznate i potrebno je da prođe malo vremena da bismo videli kako će koalicija funkcionisati”, naveo je ministar poljoprivrede.\nGrubješić: Krizu moguće rešiti samo na izborima\nG17 plus smatra da je samo na vanrednim parlamentarnim izborima moguće rešiti aktuelnu političku krizu, izjavila je danas potpredsednica G17 plus Suzana Grubješić. „Opstanak vlade ne zavisi od jednog ministra Dinkića i jedna stranke G17 plus, već od nemogućnosti članica koalicije da prevaziđu nepremostive razlike oko pitanja kojim putem treba da ide Srbije”, rekla je Grubješić Beti.\nOna je kazala da postoje neki, među koje je svrstala ministra Velimira Ilića, koji misle da će Kosovo i Metohiju odbraniti tako što će Srbiju izolovati od Evrope. G17 plus veruje da samo ekonomski jaka Srbija, integrisana u EU, ima šansi da sačuva svoj suverenitet i teritorijalni integritet.\nIlić: Izbori na pomolu\nMinistar za infrastrukturu i lider Nove Srbije Velimir Ilić izjavio je juče u Užicu da se kriza u radu Vlade Srbije može razrešiti jedino raspisivanjem vanrednih parlamentarnih izbora. „Izbori su na pomolu i to brzo, što će biti jedino trajno rešenje s obzirom na to da ne može da se nađe kompromis među suprotstavljenim stranama koje ostaju na svojim pozicijama”, rekao je Ilić, a prenosi Tanjug.\nIsta agencija juče je prenela i delove Ilićevog intervjua poslednjem broju nedeljnika Nin, u kome ministar kaže da su ove godine mogući vanredni parlamentarni izbori, ali da se njima ništa neće rešiti. „Opet će isti pregovarači doći za sto i samo ćemo izgubiti vreme, opet ćemo imati slične pozicije, samo će određene partije i koalicije imati jedan do dva procenta manje ili više”, rekao je Ilić.\nOn je i u jučerašnjem broju „Presa”, ukazujući da se DSS–NS ne plaši izbora, nego „samo misli da je u nekom narednom periodu za državu bolje da pojedinci smire političke strasti”, rekao da, ako drugi deo vlade traži izbore, i narodnjaci mogu da predlože „osveženje” vlade – moguće i sa radikalima, „samo da se država pokrene”.\nA za „Večernje novosti”, opet u jučerašnjem broju, naveo je da bi koaliciju mogao da sačuva možda čak i samo odlazak Mlađana Dinkića iz vlade. Ilić je juče nagovestio da bi to mogao da bude jedan od uslova „narodnjačke koalicije” za opstanak vlade – da Dinkić ode, a narodnjacima bi bilo prihvatljivo da na njegovo mesto ministra ekonomije i regionalnog razvoja G17 plus predloži nekog drugog.\n« « Претходне вести: Priznali kosovo još pre 20 godina\nНаредне вести: Progon nepodobnih » »


Počela je vladavina retrogradnog Marsa u Vodoliji: Čuvajte se slakorečivih a manipulativnih Blizanaca i Škorpija i Jarčeva koji verbalno mogu da vas dotuku - Astrosudbina\nPočela je vladavina retrogradnog Marsa u Vodoliji: Čuvajte se slakorečivih a manipulativnih Blizanaca i Škorpija i Jarčeva koji verbalno mogu da vas dotuku\nRetrogradni Mars u Vodoliji: U periodu kada je Mars krenuo retrogradnim hodom sa devetog stepena Vodolije, vodite računa o svojim izjavama ako ste poznati u javnosti kako se ne biste našli na meti tabloida ili u centru skandala\nMars, planeta inicijative, energije i seksualnosti, tokom većeg dela godine “šetaće” se između Jarca i Vodolije, znakova ambicije i više sile i inostranstva u kojima je njegov uticaj naglašen. Zbog toga će karijera i saradnja sa strancima biti u prvom planu, a pošto Jarac takođe simbolizuje prošlost, a Vodolija društveni život i medije, mnogi će se naći na meti tabloida ili u centru nekog skandala, zbog događaja koji će ponovo isplivati na površinu. Tome doprinosi i opozicija između retrogradnog Marsa i Merkura (komunikacija) u Lavu, zbog čega bi do 11. jula trebalo da povedete računa o svojim izjavama, ponašanju i postupcima, naročito ako ste pod lupom javnosti, zbog zanimanja ili prirode posla kojim se bavite, pišu Večernje novosti.\nMars, planeta akcije, nedavno je krenula retrogradnim hodom sa devetog stepena (inostranstvo) znaka Vodolije (kontakti sa strancima, viša sila, promene, iznenađenja) u kome će ostati do 27. avgusta, kada ponovo kreće direktnim hodom sa 28. stepena Jarca (stepen na kom je Marsov uticaj najjači, što znači mnogo rada, profesionalnog dokazivanja ali i iscrpljivanja). Zbog prividnog hoda unazad, ali i napetog aspekta koji Mars obrazuje sa Uranom u Biku, do 8. oktobra mnogi će biti pod velikom tenzijom i pritiskom što će se prvenstveno reflektovati na poslovnom planu. Pošto snaga Marsa, čak i kada je u retrogradnom hodu, najviše dolazi do izražaja u Ovnu, Škorpiji i Jarcu, predstavnici ovih znakova najviše će biti pod njegovim uticajem, zbog čega neće moći da dignu glavu od posla. Mnogo toga što nisu uradili u prethodnom periodu, moraće da dovrše, jer dugovi iz prošlosti stižu na naplatu, a neke stare kontakte da obnove ili da jasno definišu šta im u odnosu sa tim osobama odgovara ili ne. Osim Ovnova, Škorpija i Jarčeva, i Bikovi, Lavovi i Vodolije mogu se naći pred velikim izazovima u vidu primamljivih profesionalnih ponuda ali i rizičnih poslovnih poduhvata, na šta će dosta uticati i kvadrat koji retrogradni Mars obrazuje sa retrogradnim Jupiterom u Škorpiji, simbolu novca i moći. Zato, pre nego što se upustite u rizične finansijske transakcije, dobro razmislite i posavetujte se sa mudrijima i iskusnijima od sebe.\nRetrogradni Mars u Vodoliji, koji se u astrologiji naziva ljudskim znakom, pa još u napetom aspektu sa Uranom upozorava na opasnost od povreda, napada, atentata, eksplozija, vatrenog oružja, kao i elementarnih nepogoda i prirodnih katastrofa. Naravno, to ne znači da svakog dana vreba opasnost, ali ipak je pametnije izbegavati situacije koje mogu da budu okidač za ovaj izazovan aspekt. Aspekt koji se zove T-kvadrat, u stvari tri kvadrata između retrogradnog Marsa u Vodoliji, Urana u Biku i retrogradnog Jupitera u Škorpiji, takođe, upozorava na povećanu opasnost od nasilja u porodici i zlostavljanja žena i dece (opozicija između Marsa i oslabljenog Merkura u Lavu koji simbolizuje decu). Budući da Mars simbolizuje sukobe, povrede i agresivnost, a Vodolija glavu, centralni nervni sistem, potkolenice i nožne članke, analogija je prilično jasna: trebalo bi se čuvati povreda, naročito ako se profesionalno bavite sportom, košarkom, fudbalom. Ako vam se neka planeta nalazi u prvoj dekadi Vodolije preko koje će Mars lagano odmicati retrogradnim hodom ka Jarcu, do 13. avgusta, obratite više pažnje na zdravlje, čuvajte glavu i noge od povreda, bilo da se bavite sportom ili ne.\nUkoliko je vaš natalni Mars u Vodoliji, atraktivni ste, samouvereni, nezavisni, samostalni, ekscentrični, preduzimljivi i – nepredvidivi! Posedujete liderske sposobnosti, potrebna vam je sloboda u svemu što radite, veliki ste ljubitelj rizika i strastveno pratite najnovija dostignuća u tehnici i avijaciji.\nAstro prognoze za proleće 2019: Maj donosi povećane prilike za zemljane znake, a Jupiter u Strelcu tokom aprila će podržati sve koji žele da osveže svoje živote\nDva puna Meseca u Vagi tokom sezone Ovna: Njihove mešavine energija će nas oboriti s nogu, na ovaj ili onaj način\nTurbulentna dešavanja na zvezdanom nebu tokom ovog meseca: Položaj planeta u martu 2019. će i te kako uticati na naše živote\n19-Mar-2019, 02:38 UT/GMT\nSun 28° Pisces 12' 21"\nMoon 00° Virgo 35' 51"\nMercury 20° Pisces 25' 33" R\nVenus 20° Aquarius 44' 42"\nMars 21° Taurus 55' 53"


Trgovci iskoristili gužvu i digli cene bebi-opreme\nTrgovci iskoristili gužvu i digli cene bebi-opreme 04.Maj.2012, 18:55, Izvor: Blic\nUmesto povraćaja PDV-a na opremu i hranu za bebe, roditelji su dobili novi talas poskupljenja. Deklarativno, političari su podržali predlog izmene Zakona o PDV-u, ali ga nisu usvojili. Uvoznici i trgovci ovu akciju iskoristili su da povećaju cene proizvoda za bebe. Roditelji su tako umesto uštede, dobili poskupljenja. Čim se počelo sa prikupljanjem potpisa o ukidanju PDV-a >> Pročitaj celu vest na sajtu Blic << na bebi-opremu, trgovci su to videli kao novu šansu da zarade. Pretpostavljalo se, zbog političkog momenta, da će predlog biti usvojen, tako da su pohitali da podignu cene hrane i opreme za bebe. Da je Skupština usvojila predlog Vlade o povraćaju PDV-a na bebi-opremu, sa ovim poskupljenjima roditelji bi bili na pozitivnoj nuli ili imali malu uštedu u budžetu. Kako Skupština nije usvojila predlog, roditelji su sada u čistom minusu.- Početkom aprila u „Merkatoru" sam kupila džambo pakovanje „pampers" pelena (peticu) i platila 1.680 dinara i tada sam komentarisala sa suprugom da su u januaru bile jeftinije. Kada sam krajem meseca kupila isto pakovanje pelena, sačekala me je cena od 1.880 dinara. Bila sam u šoku - priča revoltirana Nataša Lajković.A u poslednja dva meseca poskupelo je bukvalno sve. Krajem marta za više od deset odsto poskupela je bebi-hrana „juvitana". Za kašice koje su donedavno bile 90 dinara, roditelji sada moraju da izdvoje 101 dinar, a one koje su bile 160 dinara sada se prodaju po 178 dinara. Nove cene, skuplje za pet odsto, dobile su i kašice iz uvoza.Klikni za uvećanje (+)Ništa bolje situacija nije ni sa dečjom kozmetikom. Kompletna „Niveina" bebi-kozmetika krajem aprila je poskupela za 4,6 odsto. Uvoznik „Pampersovih" pelena je još u februaru maloprodaji najavio poskupljenje od osam odsto, a ovih dana i „Bambo" najavljuje povećanje cena za pet odsto. Početkom marta poskupela je i „Pavlovićeva mast", i to za devet odsto. Skočile su i cene bebi-opreme.- Roditelji nam se najviše žale da je poskupela kozmetika i pelene u trgovinskim lancima. Kažu da je i oprema poskupela. Tako su stolice za hranjenje i sedišta za automobile u „Aksi" poskupeli za oko 1.000 dinara. Ima čak i komentara da bi možda bolje bilo da nismo ni pokretali peticiju za ukidanje PDV-a, jer smo dobili samo poskupljenje - kaže Maja Tadić, urednica portala Bebac.Uvoznici i trgovci, pak, tvrde da poskupljenje opreme i hrane za bebe nema veze sa najavljenim povraćajem PDV-a na ove proizvode. Oni kažu da su poskupeli svi proizvodi u Srbiji, pa i ovi, zbog skoka evra i povećanja cena na svetskom tržištu.


RUSIJA PRETI: Biće opasno ako Amerika ne prestane sa pokušajima da dominira svetom – TO VREME JE PROŠLO – DnevniZurnal\nRUSIJA PRETI: Biće opasno ako Amerika ne prestane sa pokušajima da dominira svetom – TO VREME JE PROŠLO\nby admin 28/04/2021, 16:25 999 Views\nRusija će oštro odgovoriti ukoliko SAD pokušaju da pređu njene „crvene linije”, izjavio je ruski ministar spoljnih poslova Sergej Lavrov.\nOn je u intervjuu za „Sputnjik” rekao da su svi pokušaji SAD da uspostave dijalog sa Rusijom osuđeni na propast ukoliko Vašington ne odustane od svojih ambicija za dominacijom i „ukoliko SAD ne shvate da nemaju perspektivu bilo kakvi pokušaji oživljavanja unipolarnog sveta, stvaranja nekakve konstrukcije gde će svi biti potčinjeni zapadnim zemljama i gde će ceo zapadni blok vrbovati pod svoje zastave sve druge zemlje na različitim kontinentima protiv Kine i Ruske Federacije”.\nŠef ruske diplomatije podsetio je na reči predsednika Vladimira Putina da Rusija sama postavlja svoje „crvene linije” i da je spremna da oštro reaguje ukoliko se one na bilo koji način pređu.\nAko Vašington neće da razgovara uz poštovanje „crvenih linija” to je njihov izbor, rekao je Lavrov i dodao da će u tom slučaju nastaviti da žive kao u vreme „hladnog rata”, ili još gore, prenosi Tanjug.\nOn je rekao i da smatra da je u vreme „hladnog rata” tenzija bila veoma ozbiljna, više puta je bilo rizičnih, kriznih situacija, ali da je postojalo uzajamno poštovanje koje je sada u deficitu.\n„Ponegde se provlači šizofreni prizvuk u izjavama pojedinih ličnosti u Vašingtonu. Nedavno je portparolka Bele kuće izjavila da će se sankcije protiv Rusije nastaviti, da sankcije daju približan efekat onome kojem se nadao Vašington, i da je cilj sankcija smanjenje napetosti u odnosima SAD i Rusije. To ne mogu ni komentarisati. Nadam se da je svima jasno da takve izjave ne služe na čast onima koji zagovaraju takvu politiku u Beloj kući”, rekao je Lavrov.\nDodao je da i kad bi sve zavisilo samo od Rusije „verovatno bismo se vratili normalnim odnosima, a prvi, i po mom mišljenju očigledan, nimalo težak korak, bio bi poništavanje svih tih mera koje su preduzete u cilju ograničavanja rada diplomata Rusije u SAD, a na koje smo kao odgovor mi ograničili rad diplomata SAD u Rusiji”.


Danas kada se Srbija i svet suočavaju sa pandemijom virusa korona, podsetimo se i onih bolesti koje su u prethodnim vekovima odnele milione ljudskih života. Jedna od prvih je atinska kuga (430. p. n. e.) od koje je umrlo oko sto hiljada ljudi. Antoninijeva kuga pogodila je Rimsko carstvo u periodu od 165. do 180. godine. Stručnjaci smatraju da je ova epidemija, tokom koje je umrlo pet miliona ljudi, izazvana velikim ili malim boginjama. Među preminulima bili su i carevi Lucije Ver i Marko Aurelije, iz dinastije Antonina, po kome je epidemija dobila ime. Justinijanova kuga (541-750 godine) predstavlja prvu potvrđenu epidemiju bubonske kuge u istoriji. Pojavila se u Egiptu, odakle se proširila na Carigrad. Procenjuje se da je usmrtila između 30 i 50 miliona ljudi. „Crna\n24.03.2020 u 09:12\nEpidemiolog Predrag Kon rekao je danas da planirani prelazak na agresivno suzbijanje korona virusa znači testiranje i onih koji su bili u kontaktu sa inficiranim osobama, kao i onih koji su u samoizilaciji, a ne samo obolelih. Kon je objasnio da sa politike zaravnjenja krive, koja je sadržala vanredne mere, policijski čas, smanjenje kontakata, prelazimo na opciju agresivnog suzbijanja, a deo toga je otkrivanje svih nosioca virusa i smeštanje u posebne, specijalno izgrađene bolnice. „To podrazumeva masovno testiranje. Svi koji su bili u kontaktu sa osobom koja je inficirana će se testirati, a isto važi i za one koji su do sada bili u samoizolaciji, da ne bi ostalo da su nosioci virusa I prenosili ga. Posao je ogroman, ali omogućuje ubrzano suzbijanje u odnosu na raniju varijantu da\n23.03.2020 u 11:31\nMilioni zaposlenih u turizmu ostaju bez posla\nZbog epidemije virusa korona sektor turizma i putovanja čini se najjače pogođenim. Prema podacima Svetskog saveta za turizam i putovanja, ova privredna grana čini 10,4 osto globalnog BDP-a u kojoj radi 320 miliona ljudi. Ukoliko ne dođe do brzog oporavka ovog sektora, šteta širom sveta će biti nemerljiva, a milioni ljudi će ostati bez posla. Ovaj savet je pozvao vlade svih zemalja da odmah preduzmu mere kako bi osigurale opstanak sektora putovanja i turizma nakon globalnog širenja pandemije virusa korona. U Evropi, posebno su ugrožene države kojima je turizam značajna grana privrede, a to su Grčka, Italija, Španija, Hrvatska, Crna Gora i druge. Prema podacima Američkog turističkog udruženja, samo američki turistički sektor će izgubiti 4,6 miliona radnih mesta do kraja aprila, kao i 355\n23.03.2020 u 11:25\nOmoljčani sašili i donirali 2.000 zaštitnih maski\nOmoljica – Iz južnobanatske Omoljice ovih dana put zdravstvenih ustanova, udruženja građana i ustanova zaštite, ali i za sve pojedince koji su iskazali potrebu, putuju tako potrebne zaštitne maske. Dvojica poslovnih saradnika i prijatelja, Miroslav Aćimović i Marin Rakić, organizovali su svoju malu proizvodnju i mobilisali žene iz sela, koje su sašile 2.000 pamučnih maski. „Na svakom koraku se može čuti kako maski nema nigde pa smo krenuli u akciju. Ovde, a naročito u Pančevu zbog našeg čuvenog buvljaka, ima mnogo radionica koje šiju konfekciju, pa je logično da se u ovako teškom trenutku baš mi poduhvatimo ovog novog posla. Reč je o maskama za višekratnu upotrebu, koje se mogu iskuvavati, i za sada je to ta količina, a nadalje ćemo videti. Naravno, nema govora da robu naplaćujemo, sve\nNajbolji teniser sveta Novak Đoković, pozvao je sve ljude da ostanu u svojim domivima, i tako pomognu lekarima i zdravstvenim radnicima tokom epidemije virusa korona. Đoković je istakao i da trenutnu izolaciju treba iskoristiti za lični rast i rad na stvarima za koje se obično "nema vremena". "Molim se za sve ljude, pogotovo za one kojima je podrška i molitva sada najvše potrebna, da ozdrave i da svi zajedničkim snagama prebrodimo ovaj virus. Teška su i izazovna vremena", napisao je Đoković na Instagramu, uz objavljenju fotografiju svoje porodice. Đoković je naveo i da mnogo ljudi pati i da je sada neophodno da se svi ujedinimo i kolektivno shvatimo šta nam je najbolje činiti kako bi se iz svega ovoga izdigli zdraviji, mudriji i zahvalniji. Dodao je i da je zahvalan na velikoj


Saopštenje uz makroekonomske i fiskalne podatke – avgust 2015. godine\nFiskalna strategija za 2015. godinu sa projekcijama za 2016. i 2017. godinu i Zakon o budžetu za 2015. godinu usvojeni su sa izmenjenom metodologijom planiranja i izveštavanja o kretanjima u javnim finansijama, radi preciznog i transparentnog praćenja prihoda, rashoda i rezultata republičkog budžeta i budžeta opšte države.\nGlavna promena odnosi se na uključivanje tzv. rashoda ''ispod crte'' u obračun deficita. Ovi rashodi odnose se na finansijske transakcije kao što su plaćanje aktiviranih garancija, dokapitalizacije banaka i drugih finansijskih institucija, preuzimanje dugova javnih preduzeća i drugi oblici budžetskog finansiranja vanbudžetskih organizacija. Ministarstvo finansija je, zajedno sa januarskim podacima o makroekonomskim i fiskalnim kretanjima, objavilo i revidirane podatke usklađene sa novom metodologijom, za period od 2005. do 2014. godine.\nU periodu januar - avgust 2015. godine ostvaren je deficit budžeta Republike u visini od 31 mlrd dinara (u tabeli 4. deficit na nivou Republike iznosi 41,8 mlrd dinara s obzirom da su uključeni rashodi iz projektnih zajmova koji nisu deo budžeta, ali pripadaju nivou Republike). U avgustu su ostvareni prihodi u iznosu od 75,7 mlrd dinara, a rashodi su izvršeni u iznosu od 82,5 mlrd dinara što je rezultiralo mesečnim deficitom u iznosu od 6,8 mlrd dinara. Treba napomenuti da ovaj izveštaj ne uključuje deo prihoda, i iz njih finansiranih rashoda, indirektnih korisnika budžeta.\nPoreski prihodi u avgustu iznosili su 63,8 mlrd dinara. U odnosu na jul, znatno su niži prihodi po osnovu akciza i PDV. U prethodna dva meseca visok priliv od akciza na duvanske prerađevine bio je uzrokovan utvrđivanjem novih iznosa akciza na duvanske proizvode u julu, u skladu sa zakonom. Uobičajeno je da se u periodu pre utvrđivanja novih viših iznosa akciza povećava obim uvoza i proizvodnje cigareta, što povećava naplatu akciza. U mesecima nakon utvrđivanja novih iznosa akciza znatno se smanjuje prihod po ovom osnovu. Što se tiče PDV, ostvaren je niži prihod jer se u julu uplaćuju i tromesečne obaveze po ovom osnovu, a u avgustu obaveze samo za prethodni mesec. Neporeski prihodi ostvareni su u iznosu od 11,6 mlrd dinara, od čega se 4,1 mlrd dinara odnosi na uplate dobiti Pošte (1,8 mlrd dinara) i dividendi NIS (2,3 mlrd dinara). Donacije su iznosile 0,4 mlrd dinara.\nRashodi su bili na nivou prethodnog meseca, s tim što su izdaci za otplatu kamata bili znatno viši a rashodi za socijalnu zaštitu i otplatu garantovanog duga niži. Transferi organizacijama obaveznog socijalnog osiguranja (Fond PIO, RFZO, NSZ i fond SOVO) iznosili su 20,4 mlrd dinara, a najveći deo se odnosi na transfer za penzije u iznosu od 17,3 mlrd dinara. Na isplatu plata zaposlenima utrošeno je 18,6 mlrd dinara.\nNa nivou opšte države u periodu januar - avgust zabeležen je deficit u iznosu od 44,4 mlrd dinara, dok je deficit u avgustu iznosio 5,0 mlrd dinara. Bolji rezultat od planiranog sa prihodne strane u najvećoj meri posledica je jednokratnih neporeskih prihoda, kao što su uplate dividendi i dobiti javnih preduzeća, u iznosu od oko 31 mlrd dinara. Osim toga bolja od očekivane je i naplata poreskih prihoda, pre svega PDV, akciza na duvanske proizvode i derivate nafte i doprinosa. Sa rashodne strane najveći efekat je imalo slabo izvršenje kapitalnih izdataka, kao i otpremnina za radnike preduzeća u restrukturiranju.\nPosmatrano po delovima opšte države, kod AP Vojvodina zabeležen je suficit u iznosu od 0,9 mlrd dinara, dok na nivou lokalnih samouprava suficit iznosi 9,5 mlrd dinara. Što se tiče fondova socijalnog osiguranja, Nacionalna služba za zapošljavanje i RFZO su u suficitu, dok su PIO fond i fond SOVO u deficitu 3,4 i 0,8 mlrd dinara, respektivno. Deficit ova dva fonda je očekivan s obzirom na značajne depozite iz prethodnih godina kojima raspolažu. Državna preduzeća nadležna za održavanje i izgradnju puteva, Putevi Srbije i Koridori Srbije, se u najvećoj meri finansiraju iz kredita, te je njihov ukupan deficit na kraju avgusta iznosio 10 mlrd dinara.


Varga u parlamentu kao frakcija SVM | Autonomija\nVarga u parlamentu kao frakcija SVM\nPrilikom glasanja koristiće pravo na izdvojeno mišljenje\nBivši potpredsednik Saveza vojvođanskih Mađara (SVM) i aktuelni poslanik u Skupštini Srbije Laslo Varga saopštio je danas da neće istupiti iz poslaničkog kluba SVM, ali da će prilikom glasanja koristiti pravo na izdvojeno mišljenje.\nVarga je u saopštenju naveo i da je „pravo na izdvojeno mišljenje“ u skladu sa unutrašnjom organizacijom SVM, odnosno da ostaje da deluju u okviru frakcije stranke.\n„Iz poslaničke grupe SVM neću istupiti ali ću, prilikom glasanja u Skupštini Srbije, u budućnosti koristiti svoje pravo na izdvojeno mišljenje u skladu sa stavom 4. člana 42. važećeg Pravilnika o unutrašnjoj organizaciji i radu SVM“, naveo je on.\nVarga je naveo i da ostaje pri ranije izrečenim stavovima o „aktuelnim zbivanjima u javnom životu vojvođanskih Mađara“ u kojima je oštro kritikovao SVM uz ocenu da je „u proteklih godinu dana SVM izgubio svoj politički kompas“.\nPovodom nedavnog saopštenja Predsedništva SVM u kome se između ostalog navodi da je „suština Varginih stavova da u narednom periodu ne želi nikakvo zajedništvo sa SVM“, Varga je odgovorio da potvrđuje „da sa pojavama na koje sam ukazao, ne mogu prihvatiti nikakvo zajedništvo“.\nPredsedništvo SVM je tada pozvalo Vargu i da se „nezavisno od svojih moralnih dilema i ubeđenja“, u toku narednih nekoliko dana izjasni da li želi i dalje da radi u okviru frakcije SVM, ili će istupiti iz iste“.\nPredsedništvo SVM je navelo i da prihvata činjenicu i da ni na koji način ne osporava Vargino vlasništvo poslaničkog mandata.\nVarga je smenjen sa mesta potpredsednika SVM-a sredinom juna zbog, kako je tada rekao lider te stranke Ištvan Pastor, nedostatka minimalnog nivoa poverenja i jednog jako važnog moralnog razloga koji nije želeo da precizira.


INCOMAT – radni sastanak (Team Leader Meeting)\nAmsterdam, Holandija, 27. maj 2008.\nU Amsterdamu je 27. maja 2008. održan redovni sastanak članova FP6 projekta Creating international cooperation teams of excellence in the field of emerging biomaterial surface research (FP6-NMP3-CT-2007-032918). Sastanak je održan u kompaniji Kamer van Koophandel/Chamber of Commerce, De Ruyterkade 5, 1013 AA Amsterdam. U okviru Tima 1, čiji je rukovodilac Univerzitet u Kembridžu, Institut tehničkih nauka SANU podneo je izveštaj o postignutim rezultatima i planiranim aktivnostima. Sastanku su prisustvovali i rukovodioci ostalih timova:\nWillibrord Driessen, Qserve Amsterda\nMenadžer projekta Elke Römhild upoznala je u okviru uvodnog izlaganja sve prisutne sa trenutnim stanjem na projektu. Dr Gerhard Hildebrand i dr Klaus Liefeith podneli su izveštaj o dosadašnjim rezultatima svih timova uključenih u realizaciju projekta, a posebno su istakli tim iz Srbije (pod rukovodstvom prof. dr Dragana Uskokovića), koji je u najvećem broju aktivnosti bio najuspešniji. Gospođa Römhild je ukazala na izuzetnu efikasnost tima Instituta tehničkih nauka SANU (skraćenica ITS), činjenicu da je najveći broj poseta sajtu INCOMAT-a inicirao ovaj tim, kao i na kvalitetnu regionalnu analizu koju je sačinio Institut. Dr Vladimir Popov je u svom izlaganju predložio strategiju daljeg razvoja projekta INCOMAT.\nTim Instituta tehničkih nauka SANU predstavljao je dr Nenad Ignjatović, koji je usmeno izložio rezultate koje je ovaj tim ostvario u tekućoj 2008. godini: veliki broj visoko rangiranih publikacija, dve magistarske teze koje se privode kraju, kao i uspostavljena mreža koja objedinjuje širok spektar istraživanja, počev od sinteze i karakterizacije pa do primene biomaterijala. Pažnju učesnika sastanka posebno je privukla informacija da se svake godine u Beogradu održava Konferencija mladih istraživača iz oblasti nauke i inženjerstva materijala, na kojoj mladi istraživači u usmenim izlaganjima prikazuju svoje rezultate.\nDr Nenad Ignjatović predstavio je narednu konferenciju Društva za istraživanje materijala Srbije YUCOMAT 2008 u okviru koje će se održati sledeći radni sastanak projekta INCOMAT.


Mobilni klizači za penjanje: siguran način za kretanje po stepenicama - Vijesti - Dragon Industry (ZJG) Co., Ltd\nMobilni stepenice za penjanje: siguran način za kretanje po vašim stepenicama\nMobilni penjačnici za stepenice štite vas od ove opasnosti i tako uklonite veliki rizik za boravak u kući koju volite. Mobilno stepenište penja ulaganje u vašu sigurnost i nezavisnost, kao i bezbrižnost za vas i vaše najmilije. Dugačko stepenište ili kratko stubište, bez obzira na broj koraka, mobilni stepenište za stubove bukvalno odvode do sledećeg nivoa.\nBilo da je zbog povrede ili bolesti, starosti ili sposobnosti, razmišljanje o postizanju i po stepenici postaje sve izazovno. Sigurnost i sigurnost su glavna briga, ali tako je u stanju uživati u životu ... vašoj porodici. Zato pokretni stepenice za penjanje ili stolica nisu samo pogodan dodatak vašem domu, to je nužnost. Mobilni pokretni stepenice omogućavaju kući da bude dom, a ne prepreka.\nSrećom, mobilni stepeništa za penjanje vam vraćaju siguran i siguran pristup čitavoj kući i pomažu vam da izbegnete postanak statistika. Bez obzira da li ste zabrinuti zbog opasnog pada na stepenicama ili vam je jednostavno potrebna dodatna pomoć za podizanje i naduvavanje, vi ste kao milioni drugih Amerikanaca danas. Mobilni pokretni penjaci eliminišu strahove i anksioznost povezane sa navigacijom stepenica. U poređenju sa drugim stepenicama za stepenice, mobilni alpinisti mogu vam uštedeti hiljade dolara u troškovima izgradnje i remodeliranja.\nVećina proizvođača se ponosi da je njihov pogonski sistem bolji od drugih. U stvari, većina stepenišnih stolica su uporedive u izdržljivosti. Rack i zupčanik, kabl i lanac su česti. Proizvođači Rack i zupčanika su kritični u odnosu na druge sisteme za podizanje stepeništa, iako većina liftova radi na kablovskim ili lančanim sistemima. Ali ne postoji potreba za instaliranjem nosača i zglobova i kablova u našem domu na stepenicama za naše mobilne stepenice za penjanje.\nJedna od prednosti mobilnih stepenica je da oni mogu dozvoliti starješu sa problemom mobilnosti da ostane u kući koju vole. Često su stariji prinuđeni da se kreću zbog problema sa mobilnošću koji ih sprečavaju da žive u kućama sa stepenicama, ali mobilni penjaci na stepenicama eliminišu ovu potrebu u potpunosti.\nZa ljude sa ozbiljnom ograničenom pokretljivošću, lift je obično bolja alternativa jer nema uključenih transfera. Međutim, za većinu ljudi, mobilni penjaci na stepenicama pružaju izuzetno rješenje za ostalo nezavisno. Budući da pružaju stabilnu podršku i pomeraju se lagano, neki ljudi koriste mobilne stepenice za penjanje kao metod za pomoć kako bi "hodali" stepenicama za vežbajući držanjem na jedinicu dok se kreće. Takođe se mogu koristiti za nošenje namirnica i drugih predmeta gore i dole stepenice.\nPar: Podizanje stepeništa za stepenice\nSljedeći: Održavanje stepeništa


Nacionalni sport - Subota 15.02.2020 - 01:58\nMladi teniser pokazao mentalnu čvrstinu FOTO: EPA\nOn je u susretu četvrtfinala na takmičenju čiji je nagradni fond 804.180 dolara uspeo da napravi preokret i pobedi Francuza Uga Ambera, 3:6, 6:2, 6:4.\nMeč je trajao ukupno 109 minuta, a u prvom setu, Amber je uspeo da načini brejk u drugom gemu i tu prednost je uspešno održavao, pa je dobio početni set sa 6:3.\nMeđutim, Kecmanović je zaigrao mnogo bolje u nastavku meča, dva puta je načinio brejk u drugom setu, u četvrtom i osmom gemu i tako je stigao do izjednačenja u setovima.\nU setu odluke, ruka mu nije zadrhtala, naprotiv, pokazao je mentalnu čvrstinu i briljantnom igrom u desetom, poslednjem gemu, u kojem nije izgubio ni poen na servis protivnika, stigao je do brejka i pobede.\nOn je na putu do polufinala eliminisao prethodno Amerikanca Tomija Pola i Italijana Paola Lorencija, a u polufinalu će se sastati sa boljim iz meča osmog nosioca, britanca Kajla Edmunda i Kojerca Sunvu Kvona.\nPobedniku turnira u Njujorku pripašće osim 250 poena i nagradni ček na 120.635 dolara.


Tajms: Očekuje se nalog za Haradinaja\nB92 - 12.12.2004\nLondon -- Britanski Tajms piše da se očekuje da Haški tribunal uskoro pošalje nalog za hapšenje novog premijera Kosova. Prema pisanju britanskog lista, Ramuš Hardinaj mogao bi da bude optužen za ratne zločine, jer se očekuje da će Tribunal, u narednih nekoliko sedmica, poslati UNMIK-u nalog da se ...\nNikakvi razgovori sa Haradinajem\nBeograd -- Ni Beograd ni kosovski Srbi neće učestvovati u bilo kakvim razgovorima o Kosovu, dok je Haradinaj predsednik Vlade Kosova. Savetnik premijera Srbije, Slobodan Samardžić izjavio je da srpske vlasti i kosovski Srbi neće učestvovati na sastanku Radne grupe za lokalnu samoupravu sa UNMIK-om, ...\nApel Srpsko-američkog kongresa\nB92 - 11.12.2004\nVašington -- Srpsko-američki Kongres apeluje kod državnog sekretara SAD-a Kolina Pauela, da reaguje zbog izbora Ramuša Haradinaja. U pismu u kome se traži od Pauela da preduzme hitne korake zbog izbora Haradinaja za premijera Kosova, između ostalog, stoji da je ono pupućeno u ime više od milion ...\nPregovarati, ali ne sa Haradinajem\nBlic - 10.12.2004\nPregovori sa Albancima su neizbežni i ne treba se distancirati od pregovora jer to samo ubrzava proces rešavanja konačnog statusa Kosova i Metohije i Srbiju ostavlja bez mogućnosti da uopšte utiče na krajni ishod tih pregovora, tvrde sagovornici 'Blica'.\nPetersen impresioniran Haradinajem\nB92 - 10.12.2004\nPriština -- Seren Jesen Petersen kaže da je impresioniran premijerom Kosova Ramušom Haradinajem. Šef UNMIK-a je to rekao posle razgovora s Haradinajem, što je bio njihov prvi sutret od izbora Haradinaja za premijera Kosova. Haradinaj je rekao Petersenu da će program njegove vlade biti pripremljen u ...\nTreba li sarađivati s Vladom Kosova?\nB92 - 09.12.2004\nKosovska Mitrovica, Beograd -- Još jedna kosovska tema, pitanje saradnje sa premijerom Kosova, izazvala je neslaganja Srba na Kosovu i vlasti u Beogradu. Skupština Zajednice srpskih opština i naselja na Kosovu i Metohiji prekinuće saradnju sa institucijama na Kosovu.\nShefer: Puna podrška Jesenu Petersenu\nBrisel -- NATO traži od Haradinaja i njegovih pristalica da se "odgovorno ponašaju" ako Haradinaj bude optužen pred Haškim sudom. To je novinarima rekao generalni sekretar NATO-a, Jap de Hop Shefer, dodajući da su se svi ministri inostranih poslova severnoatlantske alijanse u potpunosti složili oko ...\nPetersen: Izbor Haradinaja demokratski\nB92 - 08.12.2004\nPriština -- Šef UNMIK-a kaže da je izbor Ramuša Haradinaja za premijera Kosova sproveden u skladu s demokratskim principima. "Ako Haški tribunal podigne optužnicu, uveren sam da će Haradinaj i Kosovo pokazati istu vrstu poštovanja prema sudskoj proceduri kakvu su pokazali kada je reč o ...\nRadujko: Nema razgovora sa Haradinajem\nBeograd -- Savetnik predsednika Srbije Branko Radujko rekao je da nema razgovora sa vladom kojom predsedava Ramuš Haradinaj. "Dok je Haradinaj premijer smatram da Beograd neće komunicirati sa privremenim institucijama na Kosovu.\nSrbi s Kosova neće sarađivati\nPriština -- Zajednica srpskih opština i naselja na Kosovu i Metohiji odlučila je da prekine saradnju sa privremenim institucijama na Kosovu. Na vanrednoj sednici Skupštine te Zajednice jednoglasno je zaključeno da odluke i stavovi Skupštine i Vlade Kosova neće obavezivati srpske opštine, niti ...\nBeograd neće da priča sa Haradinajem\nB92 - 07.12.2004\nPriština, Beograd -- Kosovski premijer Ramuš Haradinaj izjavio je u intervjuu agenciji Beta da je spreman na dijalog sa Beogradom. Predstavnici Beograda, pak, smatraju da sa Haradinajem niko u Srbiji neće želeti da razgovara, a najavljuje se i "sprovođenje poternice" koja je raspisana protiv ...\nTači: Garantovati demokratske procese\nPriština -- Hašim Tači zatražio je od šefa UNMIK-a da garantuje poštovanje procedure i demokratskih normi u kosovskoj Skupštini. Predsednik opozicione Demokratske partije Kosova, Hašim Tači, u pismu šefu UNMIK-a Sorenu Jesenu Petersenu zatražio je poštovanje Ustavnog okvira i da se predsednik ...\nHaradinaj i zvanično premijer Kosova\nB92 - 06.12.2004\nPriština, Beograd -- Ramuš Haradinaj je u ponedeljak i zvanično preuzeo dužnost premijera Kosova. On je tom prilikom izjavio da će ostvariti punu saradnju s predstavnicima svih političkih partija i nezavisnim intelektualcima Kosova.\nBlic - 06.12.2004\nOdbacujući zahtev Vlade Srbije da se poništi izbor Ramuša Haradinaja, Unmik je pljunuo u lice pravdi, Ujedinjenim nacijama čiji mandat ima, javnosti, a najviše maloletnoj devojčici za čije je silovanje osumnjičen novoproklamovani premijer južne srpske pokrajine i porodicama ljudi ubijenih njegovom ...\nHaradinaj spreman da dođe u Beograd\nPriština -- Kosovski premijer Ramuš Haradinaj izjavio je u ponedeljak da je spreman na dijalog sa Beogradom. "Spreman sam u svakom trenutku, čak i sutra, da počnem dijalog sa Beogradom. Ići ću u Beograd kada me god budu pozvali i spreman sam da razgovaram sa svima koji iz Beograda dođu", rekao je ...\nIzbor Haradinaja - demokratija na delu\nSofija -- Seren Jesen Petersen kaže da je imenovanje Ramuša Haradinaja za premijera Kosova posledica "demokratije na delu". "Haradinaj je imenovan za premijera u punoj saglasnosti sa demokratskim i ustavnim principima. Dakle, ono što imamo jeste demokratija na delu", kazao je šef UNMIK ...\nČović: Nemoguć dijalog sa Haradinajem\nBeograd -- Nebojša Čović kaže da novi kosovski premijer Ramuš Haradinaj, ako dodje u Beograd, može da očekuje primenu poternice. Poternicu su pravosudne vlasti Srbije raspisale protiv njega na osnovu optužnice za zločine nad Srbima na Kosovu.


Upravljanje otpadom na niskom nivou u SRB, preradimo 5 odsto\nNaučnici pokušali da odgonetnu zašto su muškarci toliko opsednuti ženskim grudima\nIDEALAN partner, ljubavnik i prijatelj u horoskopu\nNaglo skočio broj žrtava koronavirusa, najgore tek dolazi\nGojimo li se od belog hleba? Laži o hlebu u koje svi verujemo\nŠta gube Beograđani kada ostanu bez jedine državne apoteke\nStravične slike razornog zemljotresa u Turskoj, do sad 20 poginulih, oko 1000 povređenih (video)\nAmerikanci zacrtali rok posle kog bi Kosovo moglo da ostane na cedilu\nNovak emotivno o svom štabu: Kako funkcionišu Ivanišević i Vajda\nDa, i to postoji: Mačka sociopata! (foto)\nOvih 9 stvari OBAVEZNO uradite nakon seksa\nKoronavirus stigao u Evropu!\nNajsvestranija i najupućenija ljubavnica u Zodijaku\nDa li je korona virus stigao od slepih miševa do ljudi?\nMalčanski berberin prebačen na psihijatrijsko veštačenje\nJoš jedan automobilski gigant pod istragom\nDa li će ovo biti najstrašniji horor film godine? (video)\n„Nije bila za mene“: Bred Pit otkrio da je odbio ulogu u čuvenom filmu\nZnaci mogućeg suicida kod tinejdžera\nPutinov gest koji je očarao arapski svet (video)\nU ovom lokalu dobijate besplatno piće, ako iskoristite jedan trik\nNaučnici konačno otkrili uzrok sede kose: Stres nije krivac, već…\nNiko nije mogao da skine pogled sa slavne lepotice (foto)\nMnogi koriste ovo ulje, a nisu svesni koliko uništava zdravlje\nSZO preporučuje: Pripremite se, smrtonosni virus se širi!\nTanjug 13. avgusta 2019. 09:03\nBEOGRAD – U Srbiji se organizovano skuplja oko 80 odsto komunalnog otpada dok ostatak završava na divljim deponijama, kojih u Srbiji ima više od 3.500.\nMeđutim, svega pet odsto komunalnog otpada se preradi, pokazuju podaci Udrženja reciklera Srbije, a stručnjaci ukazuju da je upravljanje otpadom u Srbiji na veoma niskom nivou kada je reč o skoro svim vrstama otpada te da je potrebno organizovano sakupljanje.\n„U zemljama EU kroz ove vrste prerade odlazi oko 75 odsto otpada, a u nekim zemljama, poput Danske, Belgije, Finske, Švedske, skoro sav otpad se preradi. Kod nas se najveći deo sakupljenog komunalnog otpada odlaže bez ikakve prerade i to na deponije koje nemaju osnovne ekološke standarde, a preradi se do pet odsto komunalnog otpada“, kaže za Tanjug generalna sekretarka Udruženja reciklera Srbije Suzana Obradović.\nIstiče da osim problema u sektoru komunalnog otpada, u Srbiji postoji problem sa otpadom iz sekora rudarstva, industrijskim otpadom, istorijskim otpadom koji datira iz bivših državnih i društvenih preduzeća, kao i kod medicinskog, građevinskog i ambalažnog otpada.\nNapravljeni su, kaže, određeni pomaci za poslednjih desetak godina u oblasti ambalažnog otpadu, pa se procenjuje da je stopa reciklaže u ovom sektoru 35 do 40 odsto.\nIpak, napominje, ambalažni otpad uvozimo iz drugih zemalja, umesto da se više prikuplja kod nas.\nJedan od ključnih problema je nerazvijen sistem razvrstavanja otpada te zato on završava na deponijama.\nKada je rec o otpadu koji zahteva specifičan tretman kao što su električni i elektronski uređaji, gume, baterije, akumulatori, ulja… zabeleženi su dobri rezultati, ističe.\nOd 2010. godine do danas, reciklažna industrija je zbrinula više od 500.000 tona opasnog otpada, navodi sagovornica Tanjuga.\nNeophodno je, kaže, da se uspostavi dugoročno održivi sistem upravljanja otpadom primenjiv u našoj zemlji, kao i da za sve „igrače“ u ovoj oblasti pravila budu jasna i da se primenjuje kaznena politika za svako nepoštovanje pravila.\nŠto se tiče prihoda od ekološke takse, oni iz godine u godinu rastu, ali bi mogli da budu još veći kada bi se povećao obuhvat naplate, odnosno kada bi sve firme, koje su u obavezi da plaćaju tu naknadu to i činile.\nDo kraja ove godine Agencija za zaštitu životne sredine i Ministarstvo zaštite životne sredine imaće u funkciji novi softver koji će biti povezan sa APR-om i Upravom carina, a omogućiće ovim institucijama da lakše i brže dostavljaju izveštaje preduzećima u reciklažnoj industriji.\nNavodi podatak da je u 2018. godini na ime eko takse u budžet Srbije uplaćeno 11,6 milijardi dinara, dok je za Zeleni fond, koji je sada samo budžetska „linija“, za ovu godinu opredeljeno manje od tri milijarde dinara.\nObradović kaže da je neophodno izdvojiti Zeleni fond kao posebnu finansijsku instituciju koja će se baviti finansiranjem troškova iz oblasti životne sredine.\nKada je reč o primerima u EU, odnosno kako se sa ovim problemima nose druge zemlje, ona ističe da se podaci ipak razlikuju od članice do članice, pa tako Malta reciklira samo osam odsto otpada domaćinstava, a Nemačka čak 66.\nDobar primer u našoj blizini je Slovenija u kojoj je pre samo 15 godina kompletan otpad u Ljubljani odlazio na deponije.\nPoslednjih nekoliko godina slovenačke institucije napravile su preokret pa se predviđa da će do 2025. najmanje 75 odsto otpada u glavnom gradu Slovenije biti reciklirano.\nKada su u pitanju problemi sa kojima se suočava reciklažna industrija, navodi da je najveći problem nepredvidiv sistem poslovanja preduzeća u ovom sektoru.\nDržava reciklerima za tretman opasnog otpada za 2016, 2017. i 2018. godinu duguje oko 2,8 milijardi dinara, a za tretiran otpad tokom 2019. godine recikleri još nisu dobili ni dinara podsticajnih sredstava, kaže Obradović.\nSavetnik predsednika Privredne komore Srbije Siniša Mitrović ističe da je važna edukacija građana, odnosno velika javna kampanja.\nKaže da bi 80 odsto građana recikliralo kućni otpad kada bi imali namenske kontejnere za razvrsatavanje.\n„U nekim gradovima postoje, ali to ne bi trebalo da budu pojavne fome, već moramo imati, na primer, kontejnere za odlaganje baterija u šoping centrima“, kaže Mitrović.\nDodaje da Srbija godišnje „baci“ 50 miliona evra korisnih materijala na smetlišta i deponije.\n„Srbija reciklira svega tri odsto komunalnog otpada, a do 2025. to bi trebalo da bude oko 25 procenata. To je zahtevan proces koji traži velike investicije u infrastruktru“, kaže Mitrović.\nUpravo je tu, kaže, velika šansa za infrastrukturne projekte, jer bi samo za pet godina Srbija u komunalnu infrastrukturu mogla da uloži blizu milijardu evra.\nPrema podacima Agencije za zaštitu životne sredine, važece dozvole za upravljanje otpadom ima više od 2. 000 privrednih subjekata.\nDojče banka: Plastične kartice će nestati, keš neće\nRad nedeljom u Srbiji: ASNS neprijatno iznenadjen izjavom Vučića\nZavršetak prve deonice auto-puta Bar-Boljare do kraja septembra\nNovosti: Junajted medija obrće milione, a dobija subvencije\nLučić: Junajted zabranila Telekomu emitovanje N1 i SK\nBrža i kvalitetnija kontrola radioaktivnosti na granici\nSrednji kurs dinara u ponedeljak 117,5205\nOporavak BELEX indeksa na kraju trgovačke nedelje


Višković i Šeranić dočekali novi kontingent ruskih vakcina - Top Portal\nNaslovnica Vijesti BiH Višković i Šeranić dočekali novi kontingent ruskih vakcina\nPredsjednik Vlade Republike Srpske Radovan Višković i ministar zdravlja i socijalne zaštite Alen Šeranić dočekali su danas u Banjaluci 20.000 doza vakcine “sputnjik ve” namijenjenih za nastavak imunizacije stanovništva u Srpskoj.\n– Planirano je da ove sedmice završimo vakcinaciju zdravstvenih radnika u javnim i privatnim zdravstvenim ustanovama, a sljedeće sedmice krenuli bi u vakcinaciju lica koja se nalaze u staračkim domovima – naglasio je Šeranić.\nPredsjednik Vlade Republike Srpske Radovan Višković naglasio je da je zaopkružen ciklus za prvih 20.000 građana Srpske.\n– Imamo obećanje i od proizvođača i od distributera da već u narednih sedam do 10 dana dobijemo novih 20.000 vakcina, i ulazimo u ozbiljan ciklus vakcinacije svih onih grupa kohje su predviđene – naglasio je Višković.\nPrethodni članakOdluka o novom visokom predstavniku u narednih nekoliko sedmica\nNaredni članakVišković: Narednih sedam do deset dana dobijamo novih 20.000 vakcina


BANJALUKA, Ministar finansija Republike Srpske Zoran Tegeltija rekao je da je ohrabrujuće to što je Hrvatska stala iza koncerna “Agrokor” i da se nada da će oni imati spremnosti da i u BiH postave jasne principe da zaštite ovdašnje dobavljače koji snabdijevaju trgovački lanac “Konzum”.\n“Volio bih da mogu podijeliti optimizam koji je bio u Vladi Federacije BiH u vezi sa problemom poslovanja `Konzuma` u BiH, ali mislim da nemamo baš pravo za toliki optimizam”, rekao je Tegeltija sinoć za Radio-televiziju Republike Srpske.\nTegeltija je rekao da problem sa poslovanjem “Konzuma” u BiH već dugo traje, ali ne na ovom nivou kako se sada pojavio u “Agrokoru” u Hrvatskoj.\n“Iz Privredne komore Republike Srpske već duže vrijeme dolaze informacije o vrlo komplikovanom sistemu naplate potraživanja od `Konzuma`, o jako dugim ugovorenim rokovima plaćanja koji se poslije ne poštuju”, napomenuo je Tegeltija.\nTegeltija je rekao da raspolaže informacijama da “Agrokor”, odnosno “Konzum” u ovom trenutku bira pojedinačne dobavljače i da sam određuje u kojem iznosu će izmirivati obaveze prema njima.\nOn je rekao da je na sjednici Vlade Srpske razmatrana informacija o stanju u “Konzumu”, te da je tim povodom za utorak zakazan sastanak sa upravom tog trgovačkog lanca i Privrednom komorom Republike Srpske. Srna


I pored svega ovoga, brzina kojom je ubicu Vladislave Červenko stigla presuda uliva nadu.\nMeđutim, da li ima razloga da mislimo da se stvari menjaju na bolje?\nKrivce za povećan broj ubistava u porodičnom nasilju stručnjaci vide u neefikasnosti sistema, posebno pravosuđa, a delimično i policije.\nKoordinatorka Sigurne kuće Vesna Stanojević objasnila je da za efikasno rešavanje ovog problema neophodna dobra saradnja centara za socijalni rad, policije i pravosuđa.\n“Sa centrima za socijalni rad ostvarili smo dobru saradnju. Oni nam često šalju žene koje su žrtve nasilja i koje su za Sigurnu kuću”, rekla je Stanojević.\nŠto se tiče intervencije policije, kako kaže, tu bukvalno zavisi kome se obratite, većina savesno odrade svoj posao, ali se dešava i to da na poziv pojedinci ne reaguju.\n“Imali smo primere da na poziv žene koju muž maltretira policajac kaže 'gospođo, vi očigledno gledate loše filmove' i nije hteo da dođe ili na poziv žene koja je želela da prijavi nasilje u komšiluku da kaže 'vama je dosadno, što se ne bavite nečim drugim'”, prepričava Stanojević.\nIz godine u godinu broj žrtava nasilja u porodici se povećava, i Vesna Stanojević navodi koji su najveći problemi koji do toga dovode:\nNeefikasno pravosuđe i dugi sudski postupci najveći su problem, što, kako je navela, bukvalno motiviše nasilnika da bude još agresivniji jer za svoje ponašanje prolaze nekažnjeno.\n“Sudski postupci traju godinama i ako se okonča, nasilnici uglavnom dobijaju minimalne kažne. Dok je žena u Sigurnoj kući nijedan sudski postupak nije okončan. Kako prolaze nekažnjeno, nasilnici postaju sve agresivniji i zato ne čudi ovoliki broj smrtnih ishoda”, naglašava Stanojević.\nNaravno da predstavljanje slučajeva partnerskog i nasilja u porodici u medijima samo prati načine na koje se ti slučajevi tretiraju u pravosuđu i nadležnim službama. Mediji, međutim, imaju mogućnost da ukažu na greške pravosuđa, policije, socijalnih službi, i redovno je ne koriste. Mediji imaju mogućnost da javnosti ukažu na probleme sa kojima se susreću žrtve partnerskog i porodičnog nasilja kada odluče da napuste situaciju nasilja, a kada su najranjivije. Mediji imaju mogućnost da mobilizuju javnost i da vrše pritisak na odgovorne da preuzmu odgovornost i reše rastuće probleme. Ovo je priča koju stalno ponavljam, ali po svemu sudeći to je priča koja je još uvek aktuelna. Možda brzina kojom je rešen slučaj ubistva Vladislave Červenko, i izuzetno stroga i zaslužena kazna ukazuje na to da se u pravosuđu krenulo sa rešavanjem problema. Možda. Na žalost, ima toliko novih slučajeva svake nedelje, pa ćemo ubrzo videti da li je ovo bio izuzetak ili pak prvi korak u dobrom pravcu. Mediji, sa druge strane, izgleda još uvek nisu spremni ni na taj prvi korak.\nPostavila Kuvarica, akademska građanka u 15:13


Vreme 1556 - Coca-Cola: Nauci, primeni, kreni!\nCoca-Cola HBC kroz interaktivne online radionice nastavlja da pruža podršku osnaživanju i profesionalnom razvoju mladih u Srbiji\nEkonomsko osnaživanje mladih i razvoj veština koje će im pomoći na tržištu rada postali su centralna tema u kreiranju državnih politika, pogotovu u doba krize. Evropska i domaća statistika pokazuju da mladi ljudi između 25 i 34 godine nemaju dovoljno iskustva koje zahteva tržište rada, kao i da im formalno obrazovanje ne pruža dovoljno znanja, a ni iskustva. Zato su edukacije koje su usmerene upravo na praktična znanja i preporuke stručnjaka ključ ka građenju samopouzdanja i osnaživanju mladih na putu do prvog posla ili promene karijere.\nCoca-Cola podrška mladima je nacionalni program kompanije Coca-Cola HBC Srbija, koji već četvrtu godinu zaredom mladima u Srbiji omogućava da unaprede svoje lične i profesionalne veštine kako bi lakše došli do posla. U prethodne tri godine program je uspešno završilo gotovo 3000 mladih, dok u četvrtoj godini realizacije program obuhvata oko 1000 polaznika iz cele Srbije. Ovo je prva godina da se edukacija organizuje isključivo online, u skladu sa merama prevencije usled pandemije korona virusa.\nTako je u okviru platforme nedavno održana i prva regionalna online konferencije sa aktuelnom temom Spremni za novu realnost, na koju se prijavilo više od 2000 mladih iz Srbije i Crne Gore.\nUčesnici su tokom konferencije mogli da čuju i kako je živeti kao Tzar, tačnije kako je pokrenut poznati street brend Dechkotzar. O tome koliko je važno biti dosledan sebi, svojim idejama, verovati u njihov uspeh ali i podržati mlade koji tek započinju svoj biznis, govorio je Nikola Radojčić, jedan od osnivača ovog popularnog brenda:\n"Kada smo napravili Dechkotzar, bili smo jako mladi. To je bilo pre 19 godina. Do danas se mnogo toga promenilo, ali je suština ostala ista – imali smo ideju da napravimo dobru stvar. Da smo razmišljali o tome koliko teško može da bude, verovatno ništa ne bismo ni počeli. Nemoj da ostaneš na početnoj stanici, nikad ne znaš gde put može da te odvede!", poručio je mladima Nikola, član poznatog dvojca Braća burazeri.\nEna Luna pričala je o tome kako je nju pronašao posao iz snova i istakla da joj je posao influensera doneo mnogo dobrih stvari, putovanja i poznanstava, kao i mogućnost da isproba stvari koje uz regularni posao od 9 do 17h ne bi mogla. Naglasila je koliko su stalno učenje i sticanje novih iskustava važni i kroz sopstveni primer, a mladima poručila da veruju u sebe, da budu dosledni i autentični: "Ljudi prepoznaju iskrenost i na to najbolje reaguju, zato budite ono što zaista jeste!"\nOnline konferencija samo je jedna u nizu zanimljivosti koje ove jeseni očekuju mlade. Edukacija u okviru Coca-Cola platforme potpuno je besplatna. Polaznici ovog programa imaju mogućnost da upoznaju stručnjake iz Coca-Cola HBC Srbija i dobijaju smernice i savete i to kroz neke od modula kao što su interakcija i umrežavanje, upravljanje projektima, komunikacije, veština prodaje, lični razvoj, pregovaranje, finansije…\nDo sada su već organizovane mentorske sesije sa Andreom Radonjić, menadžerom za javne i regulatorne poslove na temu Poslovnog umrežavanja, kao i Jovanom Tufegdžić, menadžerom za eksterne komunikacije, i to na uvek aktuelnu temu Efikasne komunikacije, dok je Jelena Aritonović, menadžer u finansijama, pomogla učesnicima da razviju svoju finansijsku pismenost. Takođe, Milos Pantović, direktor za razvoj biznisa kompanije Bambi, podelio je sa učesnicima svoje iskustvo o rukovođenju zahtevnim i manje zahtevnim projektima.\nDo kraja godine planirano je još interesantnih sesija, korisnih za profesionalni razvoj mladih ljudi.\nPo završetku programa svi polaznici dobijaju sertifikat o završenom programu, ali i potrebno znanje da krenu sigurniji u potragu za svojim novim poslom. O uspešnosti programa, pored pozitivnih iskustava koja se mogu pročitati na samoj platformi Coca-Cola podrška mladima, govori i činjenica da je nakon završene edukacije čak 50 odsto mladih u prvih 30 dana ostvarilo pozitivnu promenu u karijeri, a preko 30 odsto njih je pronašlo posao.\nZato i ove godine iz Coca-Cola HBC poručuju mladima Nauči, primeni, kreni, jer karijera o kojoj sanjaš zavisi samo od tebe!\nViše informacija o različitim modulima i aktivnostima kroz koje Coca-Cola HBC Srbija pruža podršku mladima možete pogledati na https://coca-colapodrskamladima.com/


Vesti online / Svet / / Više pisati o penzionerima\nViše pisati o penzionerima\nPetko Kokošar (62) iz Nirnberga čita "Vesti" od kako su počele da izlaze pre 25 godina.\n- "Vesti" su bile vrlo važne za naše ljude u teškom ratnom vremenu. Iz tog vremena su brojne humanitarne akcije i Humanitarni most je učinio mnogo na povezivanju onih koji mogu i žele da pomognu i onih kojima je pomoć neophodna. U "Vestima" nalazim dosta informacija korisnih za nas u dijaspori, verujem u ono što donose, jer su objektivne i izveštavaju bez preterivanja. Smatram da skoro ništa ne treba menjati u "Vestima", ali bi možda trebalo obratiti više pažnje na naše penzionere koji su nastavili da žive u Nemačkoj.\nNEMAČKA "Vesti" uvek u korak s vremenom\nNEMAČKA Samo u "Vestima" prava analiza događaja\nNEMAČKA Još više pišite o mladima\nNEMAČKA Odlični su i dodaci


Savjet ministara koči izgradnju mosta na Savi - Opcija\nIako je Ministarstvo komunikacija i transporta BiH još u martu ove godine Savjetu ministara BiH uputilo Informaciju o aktivnostima koje se sprovode na projektu izgradnje autoputa Sarajevo – Beograd – Sarajevo, ona još nije došla na dnevni red i dva puta je skidana, što u značajnoj mjeri usporava ovaj projekat, posebno najavljenu izgradnju mosta koji će spojiti Srbiju i Bosnu i Hercegovinu kod Rače.\n“Ovo nije prvi slučaj i skoro ista situacija bila je i s realizacijom projekta izgradnje zajedničkog graničnog prelaza na lokaciji Bratunac – Ljubovija”, rekao je “Nezavisnim” Neđo Trninić, ministar saobraćaja i veza u Vladi Republike Srpske.\nInače, projekat izgradnje graničnog prelaza na mostu Bratunac – Ljubovija duže od godinu dana je opstruisan, a Savjet ministara BiH i Vlada Republike Srpske optuživali su jedni druge za opstrukciju. Suština je bila u tome da, kao što je sada slučaj s mostom kod Rače, nije bilo međudržavnog sporazuma, tako da iako je most napravljen prije skoro dvije godine, još nije u funkciji.\n“Radi se o međudržavnom sporazumu, što podrazumijeva dugotrajnu proceduru s obzirom na to da treba da prođe i Vladu Srbije, Savjet ministara BiH, parlament BiH itd. i to može da traje jako dugo. Nije nam jasno zbog čega se ta informacija ne usvaja i ne pokreće procedura kako bismo što prije počeli s tim projektom”, rekla je za “Nezavisne” Nataša Kostić, pomoćnica ministra saobraćaja i veza Republike Srpske.\nPodsjećanja radi, Vlada Srbije još ranije je najavila da će otpočeti radove na autoputu od Beograda do Sarajeva, a prvi radovi na ovoj dionici trebalo bi da počnu ovog ljeta od Kuzmina do Sremske Rače. Ova dionca duga je 17 kilometara i gradiće je turska kompanija “Tasyapi”, a vrijednost radova na ovom projektu biće oko 220 miliona evra, s tim da će za samu izgradnju novog mosta preko Save biti potrošeno oko 100 miliona evra i u potpunosti će ga finansirati Srbija.\nU Ministarstvu transporta i komunikacija BiH u petak smo pokušali saznati zbog čega je Informacija o aktivnostima koje se sprovode na projektu izgradnje autoputa Sarajevo – Beograd – Sarajevo dva puta skinuta sa dnevnog reda , ali nismo uspjeli.\n“Informacija je skidana dva puta sa dnevnog reda, zadnji put sa dnevnog reda sjednice koja je održana u utorak. Izgovor je da se povlači na doradu, a u stvari radi se o tome da Federacija još nije uradila ništa kada je u pitanju taj projekat povezivanja Beograda i Sarajeva pa se sada vjerovatno čeka da oni nešto urade po tom pitanju i da se neke stvari pokrenu”, ispričao je izvor “Nezavisnih”.\n“Nadamo se da će ta sredstva biti operativna u ovoj godini, ali sada cijeli proces koči neformiranje vlasti na nivou BiH i zastoj koji je evidentan u Parlamentarnoj skupštini BiH. Mi smo sve svoje obaveze izvršili”, rekla je Golićeva.


PCVesti - Windows 7 RC stiže u maju\nSudeći po najavama na Web lokaciji Microsofta, novi Microsoftov operativni sistem Windows 7 će u verziji RC (release candidate, kandidat za objavljivanje) biti objavljen u maju ove godine.\nNa lokaciji se kao datum pojavljivanja prve verzije Windowsa 7 navodi “maj 2009” i pruža još nekoliko detalja. Nestrpljivim korisnicima se preporučuje da sačekaju juni 2009, kada će Windows 7 RC biti dostupan za javno preuzimanje, uz napomenu da će količina serijskih brojeva biti neograničena, što znači da će svako ko bude želeo moći da preuzme svoju kopiju.\nMicrosoft je početkom januara objavio javnu beta verziju Windowsa 7, a Stiv Bolmer, glavni izvršni rukovodilac kompanije je tom prilikom izjavio da će ona biti dostupna samo “ograničeno vreme”. U skladu sa tim, kompanija je obezbedila svega 2,5 miliona serijskih brojeva, što je prvog dana preuzimanja dovelo do zagušenja. Narednog dana, Microsoft je ispravio tu grešku i obezbedio veću količinu serijskih brojeva.\nZanimljivo je da probna verzija Windowsa 7 i verzija RC imaju različiti rok trajanja. Probna verzija može da se preuzme do 1. avgusta 2009, dok će verzija RC moći da se preuzme do 1. juna 2010. godine. Taj način određivanja datuma je uobičajen za Microsoft i daje korisnicima dovoljno vremena da preuzmu i isprobaju nove verzije operativnog sistema.\nWindows 7 RC će se u početku pojaviti u verzijama na engleskom, nemačkom, japanskom, francuskom i španskom jeziku, i to u 32-bitnoj i 64-bitnoj varijanti. Za razliku od probne verzije Windows 7 iz januara, izostale su verzije na arapskom i hindu jeziku. Podrška za druge svetske jezike će postojati tek u konačnoj verziji operativnog sistema.\nKorisnici koji budu želeli da isprobaju Windows 7 RC moraju da imaju računar sa procesorom na 1 GHz ili bržim, sa najmanje 1 GB radne memorije, 16 GB prostora na čvrstom disku, grafičku karticu sa najmanje 128 MB memorije i podrškom za DirectX 9 i DVD-R/W optički uređaj.\n|Search:Find More About Windows 7 RC stiže u maju|


Turistič ke agencije u Srbiji, od početka godine pa do kraja aprila, bile su pod lupom turističkih inspektora. Od urađene 294 kontrole - 73 su bile po prijavi nezadovoljnih putnika.\nTako, od početka godine, podneto je i šest predloga za oduzimanje licence, jer su agencije prestale da ispunjavaju uslove, od čega su dve licence već oduzete, a ostali postupci su u toku.\nNadležni nisu juče želeli da nam kažu imena ovih agencija, jer čekaju okončanje postupka.Kako kažu u resornom ministarstvu turizma, licence se oduzimaju jer agencije nisu obezbedile propisanu garanciju putovanja.\n- Doneli smo i 15 rešenja o privremenoj zabrani obavljanja delatnosti. I to u slučajevima kada su turističke agencije organizovale putovanja bez licence, kao i onda kada su prestale da ispunjavaju uslove za rad, jer nisu imale propisane garancije putovanja.\nTu je i 16 rešenja da se uklone nepravilnosti, jer potvrda o putovanju ili program putovanja nije sadržao propisane elemente. Rešenja su izdata i zbog neurednog vođenja evidencija prodatih turističkih putovanja i evidencije ugovora.\nTuristička inspekcija, inače, svake godine, pred početak letnje sezone detaljno kontroliše turističke agencije, kako bi sprečili eventualne prevare i malverzacije sa aranžmanima.\nDešavalo se da se agencija zatvori u jeku sezone i da putnici budu ostavljeni i bez para i bez putovanja. Zbog toga je, ističu turistički radnici, bitno da su agencije članice Nacionalne asocijacije turističkih agencija - JUTA, jer je to jedna od garancija da će putovanje biti i realizovano.


Vladimir Radonjić i Andrea Todorović novi prvaci Srbije! | Stonitenis.org\nVladimir Radonjić i Andrea Todorović novi prvaci Srbije!\nPojedinačno prvenstvo Srbije za seniore i seniorke održano je u novosadskom Spensu, gde su se, u nešto slabijoj konkurenciji od očekivane, naši stonoteniseri borili za titule u pojedinačnim i dubl konkurencijama. Novi seniorski prvaci Srbije su Vladimir Radonjić i Andrea Todorović.\nNovi Sad je, nakon višegodišnjeg domaćinstva Subotice, ove godine bio grad u kome su se seniori i seniorke borili za titulu državnog prvaka. Slabija konkurencija od očekivane bila je prilika za domaće Superligaše da se na najvažnijem turniru u godini pokažu u najboljem svetlu i zabeleže što bolji rezultat na prvenstvu države.\nPosebna euforija vladala je pred početak još jednog državnog prvenstva, s obzirom da se među učesnicima nisu našli standardni reprezentativci, kao i nekolicina igrača koji bi važili za jedne od favorita. Najviše se očekivalo od prvog nosioca, i ujedno jedinog seniora na turniru koji nastupa u inostranstvu, a to je Dragan Subotić.\nIpak, titula je otišla u ruke mladog Vladimira Radonjića, člana zrenjaninskog Banata. On je u finalu uspeo da savlada svog saigrača, Valentina Nađ Nemedija. Poraz od šampiona u polufinalu doživeo je Dragan Subotić, pa je morao da se zadovolji bronzanim odličijem, dok je bronzu osvojio i Ilija Majstorović, koga je u borbi za finale nadigrao Nađ Nemedi.\nNova seniorska šampionka Srbije je naša reprezentativka Andrea Todorović, koja je do svoje titule došla pobedivši članicu Panonije, Anetu Maksuti, u finalu. Članica Novog Sada, Viktorija Tružinski, uspela je da osvoji treću poziciju, koju je podelila sa članicom Uniree iz Uzdina, Anelijom Lupulesku.\nMeđu muškim parovima najsjajnijim odličijem okitili su se Vladimir Radonjić i Dragan Subotić, koji su u finalnom meču nadigrali Roberta Fišera (Panonija) i Borisa Mihailovića (Crvena Zvezda). Još jednu medalju osvojili su Valentin Nađ Nemedi i Ilija Majstorović, ali ovog puta bronzanu, u dubl konkurenciji, dok su se istim odličijem okitili Nikola Strugarević i Marko Popović, članovi zrenjaninskog Stenesa.\nNovosadski dubl Viktorija Tružinski/Ana Žofia Fenjveši još jednom su pokazale da su u ovoj konkurenciji neprikosnovene. One su u borbi za zlato bile suviše jake za Aliz Đurčik (Panonija) i Aleksandru Radonjić (Radnički), kojima je pripalo srebro. Treću poziciju podelile su Aleksandra Savić i Anđelija Ratić, članice Novog Sada, kao i Izabela Lupulesku (Uzdin) i Monika Molnar, koja nastupa u Francuskoj.\nU kategoriji mešovitih parova šampionsku titulu odneli su članovi šampionskih superligaških timova, Valentin Nađ Nemedi (Banat) i Ana Žofia Fenjveši (Novi Sad). Snagu za još jedno zlato nije imao Vladimir Radonjić, koji je u miksu sa Anetom Maksuti morao da se zadovolji srebrom. Ivor Katić (Bus Computers) i Aleksandra Savić, kao i Dragan Subotić i Anđelija Ratić uspeli su da se domognu bronzanog odličija u mešovitim parovima.\nDržavno prvenstvo koje je iza nas pamtiće se po velikom broju medalja članova superligaških timova, među kojima se nalazi ogroman broj mladih igrača koji su tek zakoračili u seniorske vode. Pritom, očekujemo da će se na državnom šampionatu sledeće godine naći i članovi reprezentacije Srbije, koji su ovogodišnje izdanje preskočili.


Zukorlić: Zilkić predvodi "paraversku tvorevinu"\nčetvrtak, 28 april 2011 15:09\nGlavni muftija Islamske zajednice u Srbiji Muamer Zukorlić izjavio je da svako davanje legaliteta ili legitimiteta "paraverskoj tvorevini", odnosno Islamskoj zajednici Srbije i reis ul ulemi Ademu Zilkiću, njegova islamska zajednica tumači kao akt neprijateljstva ma sa koje strane to dolazilo.\nZukorlić je negirao da je od člana Predsedništva BiH Bakira Izetbegovića njegova Islamska zajednica dobila bilo kakav apel, zahtev ili sugestiju koja bi se odnosila na zajedničke stavove sa drugom opcijom islamske zajednice koju predvodi Zilkić.\n"Mešihat Islamske zajednice u Srbiji davanje legaliteta ili legitimiteta paraverskoj tvorevini (Islamskoj zajednici Srbije i Ademu Zilkiću) tumači kao akt neprijateljstva ma sa koje strane to dolazilo", rekao je Zukorlić.\nTo je bio njegov komentar na Izetbegovićevu izjavu datu u utorak u Karađorđeviću, da "apeluje na predstavnike dve islamske zajednice u Sandžaku, da kad dolaze kod njega, dolaze zajedno i sa zajedničkim stavom".\nZukorlić nije isključio mogućnost da se to odnosi na Bošnjačko nacionalno veće i ostvarivanje prava Bošnjaka u Sandžaku.\nŠimpanza Čita (C h e e t a h), poznat iz filmova o Tarzanu, uginuo je u 81. godini.Uprava životinjskog rezervata Sankoust na Floridi saopštila je da je Čita uginuo 24. decembra od otkazivanja bubrega. Upravnica zoo vrta Debi Kob rekla je listu Tampa tribjun da je Čita bio komunikativan, da je voleo da slika prstima i zasmejava ljude.Čita se proslavio u filmovima o Tarzanu iz 1930-ih godina u kojima je igrao američki olimpijski šampion u plivanju Džoni Vajsmiler. U vrt na Floridi smešten je oko 1960.\nBlic: Sandžak nemiran uprkos inicijativama iz Karađorđeva četvrtak, 28 april 2011 09:50\nTurska bi mogla da posreduje u smirivanju strasti u Sandžaku time što će investiciono pomoći ovom regionu, ali i time što je prvi put pokazala zainteresovanost za komunikaciju s Muamerom Zukorlićem, muftijom Islamske zajednice u Srbiji, tvrde sagovornici „Blica”. Budući da se poznavaoci prilika slažu da je pomirenje između Adema Zilkića, glavnog muftije Islamske zajednice Srbije, i Zukorlića gotovo nemoguće, spekuliše se da bi samo Sulejman Ugljanin, kao političar koji najlakše “otvara vrata” u Ankari, mogao da utiče na Zilkića da se povuče i time smiri prilike u Sandžaku.\nMeđutim, Aida Ćorović, direktorka NVO „Urban in” iz Novog Pazara, kaže za „Blic” da bi, iako vidi kao mogućnost da se Zilkić povuče, to moglo napraviti druge probleme jer bi se Zukorlić „svetio Zilkićevim pristalicama, pokušavajući da ih diskredituje”. Ona zbog toga smatra da bi vlast u Beogradu trebalo da otvori dijalog o Sandžaku sa građanima, intelektualcima i nevladinim organizacijama u kome bi oni dali konkretne predloge za rešenje ovog problema.\n- Bojim se da ne postoji mogućnost da se bilo ko miri sa Zukorlićem jer on samo postavlja uslove, a teško da bi Islamska zajednica mogla da dobije drugog vođu jer se okružio svojim pristalicama i privatizovao je - konstatuje Ćorovićeva.\nKako tvrdi naš sagovornik dobro upućen u odnose Srbije i Turske, Turska do sada nije gajila simpatije prema Zukorliću najpre zato što su drugi političari, pre svega Sulejman Ugljanin, imali jače uporište u Ankari, a potom i stoga što postoji konceptualna razlika u tumačenju Kurana. Shvatajući, međutim, da je Zukorlićev uticaj u Sandžaku veći od Ugljaninovog i Ljajićevog, Turska je odlučila da komunicira s njim.\nDirektorka Kulturnog centra „Damad” Zibija Šarenkapić smatra da Turska ima kapacitet da se pojavi kao faktor pomirenja i objedinjavanja Islamske zajednice.\n- Međutim, čini se da Turska trenutno nema dovoljno razvijene mehanizme da taj kapacitet iskoristi. Turska se trenutno vidi kao razvojni faktor u ovom regionu, iako još nema konkretnih koraka na tom polju. Očekujem da bi upotrebom tzv. meke moći kroz Turski kulturni centar njihov uticaj mogao da se vidi i u smeru objedinjavanja Islamske zajednice i stvaranja uslova za razvojne pristupe. Dakle, nije bitno pomirenje Zukorlića i Zilkića, već objedinjenje Islamske zajednice. Njih dvojica su samo eksponenti, a personalizacija nas neće nikuda odvesti - kaže Šarenkapićeva za “Blic”.\nPredsednik Sandžačke demokratske partije Rešad Hodžić smatra da bi Turska pre svega trebalo da utiče na narod koji čini Islamsku zajednicu, a ne na Zukorlića i Zilkića.\n– Siguran sam da svi žele jednu i jedinstvenu Islamsku zajednicu, a Turska bi mogla da učini napor i da utiče na sve Bošnjake u Sandžaku. Islamsku zajednicu ne čine Zukorlić i Zilkić, već narod. Njih dvojica su samo figure, a narod mora da shvati šta je najvažnije i da pojedinci ne smeju da budu smetnja ujedinjenju. Dakle, Turska bi mogla da nam pomogne u tom pravcu, da utiče na narod – kaže Hodžić za „Blic”.\nČlan Predsedništva BiH Bakir Izetbegović je izjavio nakon sastanaka da je lično posredovao između sukobljenih bošnjačkih struja u Sandžaku da se izmire i zauzmu stav o onome šta hoće da ostvare u Srbiji.\nRijaset Islamske zajednice u Bosni i Hercegovini saopštio je juče, povodom medijskih izveštaja prema kojima je na sastanku u Karađorđevu razgovarano o Islamskoj zajednici i izboru poglavara, da je „pitanje izbora reisa isključivo interno pitanje Islamske zajednice i muslimana koje se vrši u skladu sa propisanim procedurama”.\n„Svi oni koji ovo pitanje pokušavaju smestiti u drugačiji kontekst, te oni koji skoro dve godine pre sprovođenja izbora šire različite spekulacije i kreiraju ambijent tenzija i sukoba nisu dobronamerni prema muslimanima i Islamskoj zajednici, ugrožavaju njen normalan rad i stabilnost”, navodi se u saopštenju. Dodaje se da „takve provokacije rade na štetu Islamske zajednice i muslimana Bošnjaka”. S druge strane, kabinet člana Predsedništva BiH Bakira Izetbegovića demantovao je medijske napise da je na sastanku šefova država BiH, Turske i Srbije u Karađorđevu bilo reči o Islamskoj zajednici u BiH i izboru njenog novog poglavara.\nNajava iz Karađorđeva da bi Turska mogla da investira u Sandžak nije prva ove vrste. Prilikom prošlogodišnjeg susreta ministara spoljnih poslova dve zemlje, zvanično je rečeno da će Turska uložiti novac u gradnju autoputa kroz ovu oblast. Turski ministar Omer Dinčer najavio je da će Turska uložiti 30 miliona evra u izgradnju industrijske zone kod Tutina i 30 miliona dolara u obnovu puta Novi Pazar–Sjenica, Novi Pazar – Tutin. Namera da se investira nije bila sporna ni za učesnike nedavnog poslovnog foruma Srbija–Turska, koji je održan u Beogradu, uz učešće 100 privrednika iz naše zemlje i 46 poslovnih ljudi iz Turske.\nRonioci izvukli telo utopljenika\nčetvrtak, 28 april 2011 09:49\nČlanovi ronilačkog kluba “Zastava” iz Kragujevca uspeli su u ponedeljak po podne da sa dubine od oko 50 metara nađu i izvuku telo Darka Galjka (37) iz Zubinog Potoka, koji je nestao 20. aprila.\nRodbina veruje da se na samoubistvo najverovatnije odlučio zbog teškog života, ali i zbog trauma koje je preživeo za vreme rata na Kosovu.\nPripadnici Euleksa i policije Kosova hteli su da prebace Darkovo telo u Prištinu zbog obdukcije, ali porodica i okupljeni građani to nisu dozvolili.\nUspon Jošanice na “kotu 8”\nčetvrtak, 28 april 2011 00:41\nFudbaleri Jošanice savladali su, na Gradskom stadionu, ekipu Šumadije 1903 sa 2:1, u zaostaloj utakmici 22. kola zonske lige “Morava”.\nEkipa Ismeta Ugljanina je na poluvreme otišla sa minimalnim vođstvom, strelac je bio Avdić, da bi početkom nastavka Suljević udvostručio prednost domaćina.\nŠumadija 1903 je uspela da preko Vidojevića smanji, ali ne i dostigne prednost novopazarskog zonaša, koji je trećom pobedom došao do osme pozicije na prvenstvenoj tabeli.\nRezultati ranije odigranih utakmica 22. kola:\nOmladinac – Tutin 0:0\nTakovo – Bane 4:2\nSlavija – Vodojaža 1:2\nTrepča – Partizan 2:1\nMokra Gora – Orlovac 2:0\nMetalac – Pobeda 1:2\nPolet – Mladost 3:0\nPrvoplasirana Pobeda iz Beloševca osvojila je 50 bodova, slede Mokra Gora sa 47, Trepča sa 44, Šumadija 1903 sa 35, Metalac sa 32 i Bane sa 31 bodom. Slede Partizan, Jošanica i Omladinac sa po 30 bodova, dok je Tutin dvanaesti sa 28 bodova.\nPobeda - Jošanica\nTutin – Metalac\nBane – Mokra Gora\nPolet – Slavija\nŠumadija 1903 – Takovo\nOrlovac – Trepča\nPartizan – Vodojaža


Đerlek stigao u Partizan, sa njim još trojica! - Sportske.net\nĐerlek stigao u Partizan, sa njim još trojica!\nKao što je i bilo najavljivano u prethodnom periodu, Armin Đerlek je potpisao za Partizan, a zajedno sa njim u tim stižu još trojica mladih fudbalera.\nVučelić: ''Svi u Partizanu dišu kao jedan''Potvrđene loše vesti za Evertona!Šta će u Partizanu reći na ovo? Evo ko sudi na 'Marakani' i u Humskoj!Iliev optimista: "Nadam se da će Everton uskoro zaigrati"Težak udarac - Everton završio sezonu!?\nJedan od najtalentovanijih mladih srpskih fudbalera, Armin Đerlek, potpisao je ugovor sa Partizanom i danas bi trebalo da bude promovisan kao novo pojačanje ove fudbalske škole.\nĐerlek predstavlja veliki potencijal našeg fudbala, do sada je nastupao za OFK Beograd sa kojim je došlo do prekida saradnje.\nOno što je najvažnije za ekipu Partizana, jeste da nije bilo obeštećenja za transfer, jer OFK Beograd nije isplaćivao stipendije ovom momku na vreme.\nĐerlek igra na poziciji ofanzivnog veznog, ima 16 godina.\n"Koliko sutra biće održana promocija novih fudbalera, na čelu sa najdarovitijim igračem nove generacije Đerlekom i još trojicom njegovih drugova", rekao je Milorad Vučelić na vanrednoj Skupštini Partizana koja je održana juče, a prenosi "Mondo".\nNavodno su ta trojica napadači Vukašin Jovanović i Nikola Lakčević, kao i Lazar Nikolić.\nZa Đerleka su bili zainteresovani Crvena zvezda, Čukarički i Voždovac.


Brković: ''Teško i u finalu, ali verujem u plasman u LŠ!'' - Sportske.net\nBrković: ''Teško i u finalu, ali verujem u plasman u LŠ!''\nI pored mišljenja mnogih da je Partizan večeras napravio klučni korak ka plasmanu u Ligu šampiona, trener crno-belih upozorava da njegovom timu neće biti ništa lakše u nedelju protiv Sloge.\nTrener rukometaša Partizana Aleksandar Brković rekao je posle današnje pobede nad Portom i plasmana u finale kvalifikacionog turnira za Ligu šampiona u Beogradu da veruje da će se njegova ekipa plasirati u grupnu fazu takmičenja.\n"Na pola puta smo do Lige šampiona. Iako svi kažu da je Porto najteži protivnik, biće teško u finalu. Verujem u pobedu i plasman, želimo 10 utakmica u grupnoj fazi i da se nadmećemo s jačima od sebe", rekao je Brković posle pobede nad Portom sa 27:25.\nOn je kazao da je bilo teško igrati protiv Porta jer njegov tim ima mnogo mladih igrača.\n"Protiv Porta je bilo izuzetno teško, jer nam je nametnuto breme favorita. Imamo, ipak, dosta neiskusnih igrača koji nisu lako izneli meč, ali je važno da smo prošli. Porto je iskusniji od nas, time je naš uspeh veći", kazao je Brković.\nPartizan će se za plasman u grupnu fazu Lige šampiona boriti sutra od 19.30 s bosanskohercegovačkom Slogom iz Doboja.


Prvi put u istoriji: Nastava u Srbiji počeće intoniranjem SRPKE HIMNE! "Najbolji način da sačuvamo naš identitet" - Naši u svetu\nObjavljeno 31/08/21 u 21:30\nFoto: Unsplash/ Ivan Aleksić\nŠkolska godina će početi normalno 1. septembra u svim školama intoniranjem ili izvođenjem državne himne “Bože pravde”, prvi put u istoriji, najavio je danas ministar prosvete, nauke i tehnološkog razvoja i prvi potpredsednik Vlade Srbiije Branko Ružić.\nOn je u intervjuu za “Novosti” rekao da je važno da kao građani poštujemo svoju zastavu, grb i himnu i time na najlepši mogući način čuvamo svoj identitet, a naglasio je i da bi svi koji sede u Kriznom štabu voleli da deca sve vreme pohađaju nastavu neposrednim putem, u svojim školama, a ne pred televizorom, odnosno računarom.\nMinistar je poručio da to što deo javnosti izražava bojazan o eventualnom riziku po sveobuhvatno zdravlje nacije ne treba da se doživljava automatski kao neprijateljski gest, već kao deo iznalaženja najboljeg rešenja, ali da je prioritetno da saslušamo zdravstvenu struku, kao najrelevantniju u borbi protiv virusa.\nOn je saopštio da će ministarstvo pratiti situaciju i odluke prilagođavati prema potrebama, a da je, da bi se izbeglo pogoršanje situacije, važno da se pre svega striktno poštuju epidemiološke mere, ali i da se vakcinišu svi koji to do sada nisu učinili, pošto je vakcina civilizacijska tekovina i jedini način da ovo sve prebrodimo.\nMinistar je pojasnio model održavanja nastave koji podrazumeva tri zone – zelenu, žutu i crvenu, i rekao da je za njegovo sprovođenje ,odnosno za tačno određivanje kada neka škola iz jedne zone prelazi u drugu, odgovoran posebno formiran stručni tim sastavljen od predstavnika “Batuta” i Ministarstva prosvete nauke i tehnološkog razvoja, koji se već duže vreme bavi koordiniranjem i praćenjem situacije u školama širom Srbije.\n“Oni će sa sada imati novi zadatak, sagledavanje nekoliko kriterijuma, kao što su broj zaraženih, broj vakcinisanih, procenat pozitivno testiranih, kao i u kojoj meri se škola pridržava mera za sprečavanje rizika od virusa, što će opredeljivati koja lokalna samouprava će pripasti kojoj zoni, i o tome ne treba da razmišljaju roditelji, već da prate informacije koje će škole davati petkom u slučaju da dođe do promene modela”, objasnio je Ružić.\nMinistar je naveo da je prva odluka stručnog tima da svi krenu na neposrednu nastavu, osim srednjih škola u 15 opština i gradova koji će biti u kombinovanom modelu, i srednjih škola u Tutinu, gde će se izvoditi onlajn nastava.\nRužić je precizirao da će se u prvoj sedmici septembra primenjivati kombinovani model u Novom Pazaru, Preševu, Kladovu, Petrovcu na Mlavi, Novoj Varoši, Priboju, Užicu, Valjevu, Despotovcu, Jagodini, Paraćinu, Svilajncu, Rekovcu, Ćupriji i Bojniku.\nOn je govorio i o rezultatima onlajn nastave, koja je bila okosnica nastavnog procesa godinu i po dana, i rekao da smatra da su svi dali maksimum da obrazovanje bude kvalitetno i dostupno svakom detetu u Srbiji i da nikako ne može da se složi sa nekim subjektivnim ocenama da je godina prošla uzaludno, a posebno ni da je generacija upropašćena.\n” Onlajn nastava je bila i ostaje najbolja opcija za sve, u situaciji kada je zdravlje stanovništva prioritet, a pritom ugroženo”, naglasio je Ružić.\nRužić je rekao i da nacrt Zakona o udžbenicima koji će omogućiti da udžbenike od nacionalnog značaja, srpski jezik i književnost, istoriju i geografiju izdaje državni Zavod za udžbenike, čeka na dalje konsultacije sa kabinetom predsednika, imajući u vidu da je upravo predsednik Vučić bio inicijator ove odlične ideje, ali i sa kabinetom premijerke, koja se stara o primeni državnih politika.\nOn je saopštio da je u planu da do 15. septembra, kada se obeležava Dan srpskog jedinstva, u parlamentu bude usvojen Zakon o upotrebi srpskog jezika u javnom životu i zaštiti i očuvanju ćiriličnog pisma koji će pred narodnim poslanicima predstaviti ministarka Maja Gojković, što je, kako je rekao, dobar i prirodan, kako simbolički, tako i suštinski uvod u približavanje novom Zakonu o udžbenicima.\nRužic je naglasio da je naša regulativa izričita u zaštiti ćirilice i da u tom kontekstu i obrazovanje počiva na srpskom jeziku i ćirilici, kao i da će u narednom periodu biti uloženi dodatni napori da primena postojećih zakona i podzakonskih akata bude vidljivija.\nRazdvojio se autoput u Misisipiju,10 povređenih, a ima i poginulih\nKako je nastala SRPSKA HIMNA “Bože pravde”: Parodija i satira postala je…


I Jasenak uključen u sistem odnošenja komunalnog otpada\nI Jasenak uključen u sistem odnošenja komunalnog otpada\nOsim mesnih zajednica Skela i Ušće, od 1. jula sistem odnošenja komunalnog otpada obuhvatiće i Mesnu zajednicu Jasenak\nJKP ”Obrenovac” juče je, na zahtev Saveta mesne zajednice Jasenak, započelo podelu kanti meštanima. Direktor tog preduzeća Zoran Lapčević istakao je da će se ta aktivnost nastaviti i dalje, dok god ta usluga ne bude dostupna svakom građaninu Obrenovca.\n„Potrebno je vreme da se podele kante, tako da će u toku juna Jasenak, Skela i Ušće biti snabdeveni kanatama kako bi naša usluga mogla da počne od 1. jula“, rekao je Lapčević.\nMiodrag Mitrović, zamenik predsednika Gradske opštine Obrenovac, objasnio je da je prošle i ove godine u mehanizaciju i opremu za JKP ”Obrenovac” uloženo više od milion evra, tako da su sada vidljivi prvi efekti tog ulaganja.\n„Nedavno je bila raspodela kanti i na Ušću i Skeli, prethodno je proširen obuhvat u Draževcu i Konaticama, evo sada smo u Jasenku. Nadamo se da će uz ostale mere koje će preduzeti JKP, opština i inspekcijske službe doprineti smanjivanju i konačno potpunom iščezavanju divljih deponija. Iako je nedavno bilo rašćišćavanje divljih deponija na kompletnoj teritoriji Obrenovca, ima novonastalih deponija, a potrebno je opet rasčistiti stare, nažalost, toga još uvek ima i protiv toga se moramo boriti“, navodi Mitrović.\nLjiljana Stančić iz Senića kraja u Jasenku do sada je ambalažu nosila u torbi i bacala u Obrenovcu, od organskog otpada je pravila đubrivo za baštu, granje je palila, a sada je izrazila zadovoljstvo i zahvalnost povodom širenja obuhvata sistema odnošenja komunalnog otpada.